text:
नीतीश कुमार के ताजपोशी
नीतीश कुमार के आई 26 तारीख के ताजपोशी छनि. नीतीश जी पटना के गांधी मैदान मे दिन के ढाई बजे मुख्यमंत्री पद के शपथ लेताह. नीतीश जी तेसर बेर बिहार के मुख्यमंत्री बनताह.
नीतीश कुमार के संग बीजेपी के सुशील कुमार मोदी उप मुख्यमंत्री पद के शपथ लेताह. हिनका संग किछ मंत्री सभ सेहो शपथ लेताह. संख्या के लsक अखन किछ साफ नहि अछि.
किछ सूत्र के कहनाए अछि जे 25 विधायक मंत्री पद के शपथ लेताह त किछ के कहनाए छनि जे 35 लेताह. ई संख्या अंत तक कम-बेसि भ सकैत अछि. सभ नेटवर्किंग पर निर्भर करैत अछि.
ओना उम्मीद कएल जा रहल अछि जे पिछला सरकार मे जिनकर परफॉर्मेंस नीक रहल छनि ओ एहि बेर फेर मंत्री बनताह. जे नहि जीत पएलाह हुनका जगह दोसर नवका विधायक के मौका देल जएतन्हि.
मंत्री बनय के दौड़ मे जेडीयू सं वृषण पटेल... श्याम रजक... छेदी पासवान ...विजय चौधरी... हरिनारायण सिंह ... आओर परवीन अमानुल्लाह आगां छथिन्ह... अगर पूर्व मंत्री नीतीश मिश्रा शामिल होए चाहताह त हुनका मौका मिलतन्हि.
एहिना बीजेपी सं अश्विनी चौबे ... नन्दकिशोर यादव...जनार्दन सिग्रीवाल ...सोनेलाल हेम्ब्रम ...सवा ज़फर...आओर विजय मिश्रा के नाम लिस्ट मे आगां चलि रहल छनि.
शपथ ग्रहण समारोह के लेल सभ तैयारी पूरा करि लेल गेल अछि. गांधी मैदान के एकदम सं चमका देल गेल अछि. एकटा बड़का स्टेज बनाएल गेल अछि.
समारोह मे भारी संख्या मे लोक के आबय के संभावना के देखैत सुरक्षा के सेहो तगड़ा इंतजाम कएल गेल अछि. पुलिसकर्मी सभ भोरे सं मुस्तैद छथिन्ह.
एहि समारोह मे कइटा केंद्रीय नेता सभ के आबय के सेहो संभावना छनि. एनडीए के बड़का नेता सभ एहि मे शामिल होएताह.
Subscribe to: Post Comments (Atom)


c: text/html

text:
पटना। गंगा मे व्याप्त प्रदूषणक प्रति लोक कए जागरूक करबाक उद्देश्य स प्रस्तावित गंगा नदी क लहरि पर कैबिनेट क बैठक क लेल कनि आओर बाट ताकए पड़त। मंगलदिन क बैठक पर्यटन निगम क जलयान ‘एमवी गंगा विहारÓ पर प्रस्तावित छल, मुदा अंतिम समय मे कार्यक्रम कए टालि देल गेल। सूत्र क अनुसार मुख्यमंत्री क अस्वस्थता कए देखैत एकरा मुख्य सचिवालय क कैबिनेट हाल मे करबाक निर्णय लेल गेल। मंत्रिमंडल विभाग गंगा क लहर पर बैठक करबाक संबंध मे सूचना प्रसारित करि देने छल। कहल गेल छल जे पौने चारि बजे बांकीपुर क्लब घाट पर जलयान मे स्थान ग्रहण करि ली। बैठक चारि बजे स निर्धारित छल। इ पहिल मौका होइते जखन गंगा क थिरकैत लहर पर मंत्रिमंडल क सदस्य कैबिनेट क बैठक कए नीतिगत निर्णय लइतथि। मुख्य सचिवालय क बाहर मुख्यमंत्री आवास मे विशेष परिस्थिति मे बैठक होइत अछि। हां, पटना क बाहर किछु माह पूर्व विकास यात्रा क क्रम मे बेगूसराय क बरबिग्घा गाम मे कैबिनेट क बैठक भ चुकल अछि।
मुख्य पृष्ठ समाचार नहि भ सकल गंगा क लहरि पर कैबिनेट क बैठक

robotstxt: allowed

filter: keep


text:
नई दिल्ली। सामाजिक आर्थिक विकास क मामला मे नरेंद्र मोदी क गुजरात सबस ऊपर अछि, जखन कि दोसर पायदान पर लंबा छलांग लगा बिहार पहुंच गेल अछि। रिपोर्ट मे बताउल गेल अछि जे 2008-09 मे 16.59 फीसदी क विकास दर क संग बिहार क प्रदर्शन सबस नीक रहल अछि। संसद मे आइ पेश वित्त वर्ष 2010-11 क आर्थिक समीक्षा मे एहि तथ्य क अलावा गौर करबा योग्य गप इ रहल जे ओडिशा क प्रदर्शन सेहो उम्मीद स नीक रहल। वित्त वर्ष 2002-03 स 2008-09 तक 7 वर्ष क दौरान गरीबी निवारण, स्वास्थ्य, शिक्षा, ग्रामीण रोजगार गारंटी आओर स्वास्थ्य मिशन क क्षेत्र मे भेल काज क आधार पर विभिन्न राज्य मे आर्थिक सामाजिक विकास क स्थिति क आकलन कैल गेल अछि।
रिपोर्ट मे कहल गेल अछि जे एहि 7 वित्त वर्ष मे गुजरात क बाद आश्चर्यजनक रूप स बिहार क स्थान अछि। तेसर नंबर पर ओडिशा सेहो चौंका रहल अछि। सामाजिक आर्थिक विकास क मामला मे सबस खराब प्रदर्शन मध्य प्रदेश क रहल।
खराब प्रदर्शन क मामला मे पंजाब आ उत्तर प्रदेश क नंबर दू आ तीन अछि।
सामाजिक आर्थिक विकास मे बिहार नंबर दू
नई दिल्ली। सामाजिक आर्थिक विकास क मामला मे नरेंद्र मोदी क गुजरात सबस ऊपर अछि, जखन कि दोसर पायदान पर लंबा छलांग लगा बिहार पहुंच गेल अछि। रिपोर्ट मे बताउल गेल अछि जे 2008-09 मे 16.59 फीसदी क विकास दर क संग बिहार क प्रदर्शन सबस नीक रहल अछि। संसद मे आइ पेश वित्त वर्ष 2010-11 क आर्थिक समीक्षा मे एहि तथ्य क अलावा गौर करबा योग्य गप इ रहल जे ओडिशा क प्रदर्शन सेहो उम्मीद स नीक रहल। वित्त वर्ष 2002-03 स 2008-09 तक 7 वर्ष क दौरान गरीबी निवारण, स्वास्थ्य, शिक्षा, ग्रामीण रोजगार गारंटी आओर स्वास्थ्य मिशन क क्षेत्र मे भेल काज क आधार पर विभिन्न राज्य मे आर्थिक सामाजिक विकास क स्थिति क आकलन कैल गेल अछि।


text:
दरभंगा । दरभंगा स पटना क बीच हवाई सेवा क बाट ताकि रहल लोक लेल खुशीक समाद। देर आये दुरुस्त आये क कहावत कए चरितार्थ करैत स्प्रीट एयर लाइन रांची आब तीन क जगह टेन सीटर विमान अनबाक घोषणा केलक अछि। एकरा लेल ऑस्ट्रेलिया क एकटा कंपनी स भाड़ा पर विमान लेबाक प्रयास चलि रहल अछि। स्प्रीट एयर लाइन क पटना एयर पोर्ट मैनेजर सुरेश प्रसाद कहलथि अछि जे ऑस्ट्रेलिया क कंपनी स गप अंतिम दौर मे अछि। उम्मीद अछि जे एहि माह मे सब किछु तय भ जाइत आ अगिला माह विमान उपलब्ध भेला पर तिथि घोषित करि देल जाएत। उल्लेखनीय अछि जे नव सेवा कई मायने मे फायदेमंद साबित भ सकैत अछि। तीन क जगह 10 यात्री कए लकए उड़ान भरला स विमान किराया कम लागत, आ पटना क अलावा महानगर क लेल सेहो सेवा आरंभ हेबाक संभावना बढ़त। यात्री कए सामान लकए चलबा मे सेहो सहूलियत होएत। बता दी जे विगत 14 सितंबर स शुरू होइवाला इ सेवा पहिले दिन लैंड करबा कान विमान कए रनवे स फिसली जेबाक कारण स रद्द करि देल गेल अछि। एकर बाद लोक एहि सेवा कए लकए नाउम्मीद भ चुकल छल। महाराज दरभंगा क दरभंगा एयरलाइंसक बाद इ पहिल मौका छल जखन कोनो निजी कंपनीक सेवा दरभंगा हवाई अड्डा स शुरू हुए जा रहल अछि। इ सेवा दरभंगा क संग-संग रांची, गया, पूर्णिया, भागलपुर, सहरसा क लेल सेहो आरंभ भ रहल अछि। कहल जा रहल अछि जे दरभंगाक बाद मुजफ्फरपुर स इ सेवा शुरू होएत। हालांकि मुजफ्फरपुर जिला प्रशासन क दिस स हवाई अड्डा कए उड़ान लायक बनेबा लेल आहूत बैठक बेर-बेर टलला स स्प्रीट एयर लाइन तारीख बतेबा मे असमर्थ अछि। पटना एयर पोर्ट मैनेजर श्री प्रसाद कहैत छथि जे अगर मुजफ्फरपुर क एयर पोर्ट दुरुस्त भ जाए त सीधा कोलकाता, मुंबई क लेल सेहो सेवा शुरू करबा क विचार अछि।
मुख्य पृष्ठ समाद विशेष दरभंगा-पटना हवाई सेवा : 3 क जगह 10 सीटर विमान उड़त


text:
दुबई मे आयल मंदी स गेल हजार से बेसी बिहारिक नौकरी
एयरपोर्ट पर कार, मकान मे सामान छोडि़ लौटलाह
एकाएक वेतन मे कटौती स भेल रहब मुश्किल
व्हाइट कॉलर जॉब पर सबस बेसी मंदीक प्रभाव
उज्ज्वल कुमार
पटना । गल्फ मे नौकरी केनिहार धीरे-धीरे बिहार लौट रहल छथि। दुबई मे छायल मंदीक असर उत्तर बिहार क ओहन परिवार पर देखल जा सकैत अछि, जेकर कम स कम एकटा सदस्य खाड़ी क देश मे कमा रहल अछि या छल। एहन परिवारक माली हालत एकाएक गड़बड़ा गेल अछि। एक बेर फेर स हुनकर समक्ष आर्थिक अभाव क बादल मंडरा रहल अछि। पासपोर्ट ऑफिस क आंकड़ा पर ध्यान दी त बिहार क दू दशक मे गोपालगंज आ सीवान स पलायन करनिहार क संख्या सबस बेसी रहल अछि। ओहि मे गोपालगंज क फतेहपुर, पाखोपाली, तुरकहां, सरेया, सवरेजी, चौरांव, इंदरवां अदुल्ला, नवादा परसौनी, तकिया याकूब सन गाम स त लगभग हर घर स एकटा सदय खाड़ी गेल अछि। जखनकि सीवान क खालिसपुर, प्रतापपुर, चांदपाली, भद्दा, मखदूमपुर सराय, शशि छपरा, चांदपाली, चुलाई सन इलाका स त कईटा परिवार खाड़ी जा बसल अछि। मुदा हालात एहन पैदा भ गेल अछि जे मातृभूमि कए अंतिम प्रणाम कहि कए गेल कईटा ‘यात्रीÓ फेर फेर अपन गाम लौटबाक निर्णय केलथि अछि।
‘सब किछु आराम स चलि रहल छल। एहि बीच अपन परिवार कए सेहो बजा लेलहुं। आब नव ढंग स घर-गृहस्थी क शुरुआत भ रहल छल। फ्लैट लेलहुं, अपन पसंद क कार लेलहुं। परिवारक कए ओकर पसंद क हिसाब स क्रेडिट कार्ड देलहुं। एकर बावजूद वेतन स करीब 30 फीसदी बचत भ जाइत छल। जाहि मे स किछु घर पठा दैत रही। ऑफिस कईटा आओर सुविधा सेहो मुहैया करबा देने छल। मुदा मार्च-अप्रैल क बाद स सुविधा मे कटौती होइत गेल। कटौती बढै़त गेल आ ओकर असल वेतन तक पहुंच गेल। अंतत: गुजारा मुश्किल भेल।Ó
-अदनान
गुड बाय यूएई
जी हां, जब यूएई क बहरीन, दुबई आ दरहम एयरपोर्ट पर लावारिस कार कए जब्त कैल जा रहल अछि। कार पर बस एतबा लिखल भेटि रहल अछि जे -यूएई गुड बाय। इ कोनो फिल्म क कहानी नहि छी, बल्कि दुबई क शिकार भेल शाह अली अदनान क हकीकत छी। अदनान आबुधाबी कॉमर्शियल बैंक मे टीम लीडर क रूप मे कार्यरत छलाह। अदनान पहिने परिवार कए पटना पठेलथि फेर अपनो ओहि ठाम रहब मुश्किल भेल। ओ लौट कए पटना क मंदिरी स्थित अपन घर मे रहि रहल छथि। इ कहानी कोनो एकटा अदनान क नहि छी। एकर चपेट मे कईटा बिहारी आबि चुकल छथि। करीब साढ़े तीन साल यूएई मे बीता चुके अदनान कहला जे कार बेसीतर एहन लोकक छी जे लोन पर कार किनलथि, मुदा मंदीक कारण ऋण चुकता करबा मे असमर्थ भ कार छोडि़ भारत लौटबा लेल मजबूर भ गेलाह। अदनान कहला जे हुनकर एकटा मित्र हैदराबाद निवासी सेहो अपन कार एयरपोर्ट पर छोडि़ भारत लौटलाह, किया कि हुनका लग दोसर रास्ता नहि छल। बहुत लोक पहिने अपने परिवार कए पठेलक फेर सामान आ कार सन चीज छोडि़ यूएई कए अलविदा कहि भारत लौट आयल।
प्रियरंजन पांडेय, सेफ्टी मैनेजर। तीन साल पहिने अबू धाबी क कंस्ट्रक्शन कंपनी ‘फ्लोरÓ ज्वाइन केने छलाह, मुदा मंदी क सीधा असर पड़ल आ ओ घर वापस आबि गेलाह अछि। ओना त प्रियरंजन एकटा बियाह मे एलाह अछि, मुदा हुनकर कहब अछि जे आब गल्फ लौटब मुश्किल अछि। प्रियरंजन अपन देश मे नौकरी ताकि रहल छथि। प्रियरंजन कहला जे मंदी क शुरूआत मे एहन हालात नहि छल, मुदा आब ओहि ठाम टिकबाक बहुत बेसी मतलब नहि रहि गेल अछि। हम एकटा कंस्ट्रक्शन कंपन मे छी आ मंदी क सबस बेसीअसर एहि क्षेत्र मे पड़ल अछि। प्रियरंजन कहला जे बिहार लौटबा स पूर्व ओ अपन जॉब कंसल्टेंट्स क लग अपन सीवी पठा देने रहथि।
दोसर दिस सउदी अरब क नासिर-अल-हादरी मे सेफ्टी इंजीनियर क तौर पर काज करि रहल अंगीरा सिंह कए ओहि ठाम स से ‘लौटबाÓ क फरमान द देल गेल अछि। सिंह सेहो भारत मे नौरी ताकि रहल छथि। इ समस्या सिर्फ प्रियरंजन आ अंगीरा क तक सीमित नहि अछि। दुबई मंदी क तूफान क सीधा असर उत्तर बिहार क अनेक परिवार पर पड़ल अछि।
सबस बेसी असर दुबई मे
मंदी क सबस बेसी प्रभाव दुबई पर पड़ल अछि। एलियास मिर्जा सऊदी अरब मे नौ साल तक सॉफ्टवेयर एक्सपर्ट क रूप मे काज करबाक बाद भारत लौटलाह अछि। पटना निवासी एलियास आब एहि ठाम अपन एड एजेंसी क कारोबार शुरू करताह। एलियास कहला जे मंदीक सबस बेसी प्रभाव व्हाईट कॉलर जॉब होल्डर्स पर पड़ल अछि । पहिने वेतन मे कटौती कैल गेल, फेर सुविधा ल लेल गेल। मंदीक बाद त कईटा क्षेत्र मे यूएई क बाहरक लोकक नियुक्ति बंद करि देल गेल। एहन मे त ओहि ठाम एक दिन रहब मुश्किल अछि। हाल मे रियाद स लौटलाह मकसूद आलम क कहब अछि जे मंदीक कोनो असर एहन मजदूर तक नहि आयल अछि। मुदा हालात नहि सुधरल त मजदूरो लेल काज नहि रहत। फुलवारीशरीफ क हारूण कॉलोनी मे रहनिहार मकसूद पिछला 15 साल स रियाद मे सेल्समैन क नौकरी करिनिहार कहला जे अगिला सप्ताह ओ रियाद जा रहल छथि, देखबा चाही जे ओहि ठामक हालत एहन अछि। फुलवारीशरीफ मे रहनिहार सिकंदर क कहब अछि जे ओ एकटा होटल मे काज करैत दथि ओ हुनकर नौकरी पर एखन कोनो खतरा नहि अछि।


text:
दिल्ली के हंसराज कॉलेज मे रवि दिन 25 जनवरी के अखिल भारतीय मिथिला नवनिर्माण मंचक उद्घाटन समारोह होबय वाला अछि. एहि समारोह मे 'मिथि्लाक समग्र विकास : चुनौती आओर संभावना' विषय पर चर्चा...विचार विमर्श कएल जाएत. समारोह के अध्यक्षता करताह डॉ सतीश चन्द्र झा जी. सतीशजी प्रधानमंत्री के आर्थिक सलाहकार आओर बिहारक विकास लेल बनल योजना आयोग विशेष कार्यदल के अध्यक्ष सेहो छथिन्ह. समारोह कॉलेज के सेमिनार हॉल मे डेढ़ बजे दिन मे शुरू होएत. एहि समारोह मे मिथिलाक पैघ-पैघ लोक सेहो रहताह... जेहि मे इतिहासकार आओर शिक्षाविद् प्रो डी एन झा... पूर्व सांसद डॉ गौरीशंकर राजहंस... मधुबनी के सांसद आओर केन्द्रीय गृह राज्यमंत्री शकील अहमद... राज्यसभा सांसद प्रभात झा... दैनिक जागरण अखबार के मुख्य महाप्रबंधक निशिकांत ठाकुर... लेखिका मृदुला सिन्हा... पूर्व पुलिस अधिकारी आमोद कंठ... मौथिली भोजपुरी अकादमी के उपाध्यक्ष डॉ अनिल मिश्र... एनडीटीवी के वरिष्ठ पत्रकार रवीश कुमार... दिल्ली के विधायक महाबल मिश्र आओर विधायक अनिल झा शामिल छथिन्ह. समारोह के बारे मे कोनो तरहक जानकारी के जरूरत होए त अहां लोकनि अखिल भारतीय मिथिला नवनिर्माण मंच के अध्यक्ष डॉ रणजीत कुमार मिश्र सं सम्पर्क कs सकैत छी... हुनकर नंबर छनि- 098915-98277 आओर 099688-73110
समारोह भs रहल अछि नीक बात अछि. मुदा एकटा बात देखबा मे आबि रहल अछि जे जहिआ सं मैथिली संविधान के आठवीं अनुसूची मे शामिल भेल अछि आओर मैथिली- भोजपुरी अकादमी बनल अछि... मैथिल सभ एकजुट होए के जगह बंटल जा रहल छथि. एहि बीच कइटा गुट बनि गेल अछि. कोनो गुट दिल्ली मे बैसार करय छथिन्ह त कोनो चेन्नई मे... त कोनो मधुबनी मे. सभ एकजुट होए के जगह अपन -अपन... अलग- अलग रास्ता अपनैने छथिन्ह. एकटा अलग पार्टी सेहो बनि गेल... लोक सभ कन्फ्यूज भs रहल छथिन्ह. कइटा लोक त एहन छथि जिनका मैथिली सं कोनो लेना देना नहिं रहलन्हि. मुदा मंच बनल...पद मिललन्हि त कुर्सी पकड़ि लेलाह. ई सभ जे होय एहि मंच सं नीक के उम्मीद करबाक चाही... ई उम्मीद करबाक चाही जे एहि मंच सं सही मायने मे मिथिलाक विकासक काज होएत. अहां सभ एहि समारोह मे पहुंचु... मुदा एकटा बातक ध्यान राखब जे अगिला दिन गणतंत्र दिवस के परेड अछि दिल्ली मे एहि लेल कनि सवेरे निकलब आओर अपन गाड़ी सं अएला पर सभ कागज पत्तर राखि के चलब जेही सं कोनो दिक्कत नहिं होए.


text:
बिहारक कइटा ट्रेन आनंद विहार सं...
दिल्ली-नई दिल्ली आओर हजरत निजामुद्दीन सं बिहार जाए वाला कइटा गाड़ी आब आनंद विहार टर्मिनल सं खुलत. तं गाम-घर जाए काल टिकट ध्यान सं देख लेब जे गाड़ी कतs सं खुलय वाला अछि. आ फेर रेलवे पूछताछ सेवा सं ई पता कs लेब जे अहांक ट्रेन कतs सं खुलय वाला अछि. नहि तं 139 नंबर पर फोन कs लेब. ओना कोनो ठीक जानकारी नहि मिलय त कोशिश करब जे स्टेशन किछ देर पहिने पहुंचय जाए जाहि सं अगर स्टेशन बदलय के मौका मिलय तं फेर झट दs आनंद विहार टर्मिनल पहुंचल जा सकय. पुरानी दिल्ली... नई दिल्ली आओर आनंद विहार टर्मिनल सभ मेट्रो सं जुड़ल अछि. अगर किछ गड़बड होएबो करत तं पहिने पहुंचय सं आनंद विहार टर्मिनल जल्दीए पहुंचि सकय छी.
अखन तं शुरुआत मे बिहार के लेल चारि टा ट्रेन आनंद विहार सं खुलत बाद मे बिहारक बेसि ट्रेन एहिठाम सं करि देल जाएत. चारिटा गाड़ी मे मोतिहारी निजामुद्दीन के बीच चलय वाला बापूधाम मोतिहारी–हजरत निजामुद्दीन गरीब रथ... जोगबनी जाए वाला सीमांचल एक्सप्रेस... राजेन्द्र नगर टर्मिनल–दिल्ली सराय रोहिल्ला जनसाधारण एक्सप्रेस... आओर दरभंगा भs सीतामढ़ी जाए वाला लिच्छवी एक्सप्रेस शामिल अछि
एहि सं हजरत निजामु्द्दीन...पुरानी दिल्ली आओर नई दिल्ली स्टेशन पर बोझ कम सेहो होएत आओर लोक से परेशानी कम सेहो. ओना देखल जाए तं एहि सं दिल्ली... नई दिल्ली... साउथ दिल्ली... द्वारका... गुड़गांव... रोहिणी दिस जाए वाला लोक के किछ परेशानी बढ़ि जाएत.
हमर ईमेल:-hellomithilaa@gmail.com
Subscribe to: Post Comments (Atom)


text:
पटना। मुजफ्फरपुर क बाद पटना बिहार क दोसर शहर बनत, जाहि ठाम भीड़भाड़ वाला इलाका मे सीसीटीवी लगेबाक योजना कए मंजूरी देल गेल अछि। मुंबई मे आतंकी हमला क पहिल बरखी पर एहि योजना कए मंजूरी देल गेल। राजधानी क पांच टा इलाका एहि लेल चिह्नित कएल गेल अछि। एहि ठाम क्लोज सर्किट टीवी लगाउल जा रहल अछि, जेकरा पुलिस नियंत्रण कक्ष मे बनल अत्याधुनिक सेंटर स जोड़ल जाइत। ओहि ठाम हर इलाका मे लागल सीसीटीवी कए अलग-अलग मॉनीटर स जोडि़ कए पुलिस अधिकारी कए ड्यूटी लगाउल जाइत। डीजीपी आनंद शंकर कहला जे पुलिस मुख्यालय एहि योजना क जिम्मा बेल्ट्रान कए देल गेल अछि। बेल्ट्रान स सब टा व्यवस्था हेबाक बाद इ सिस्टम लागू होइत। एहि योजना मे पहिने पटना जंकशन, मीठापुर बस स्टैंड, डाकबंगला चौराहा, मौर्यालोक आ बोरिंग रोड इलाका मे सीसीटीवी लगाउल जाइत।
मुख्य पृष्ठ समाचार पटना क भीड़भाड़ वाला इलाका मे लागत सीसीटीवी


text:
मैनेजमेन्टमे एकटा विषए छैक स्वॉट अनेलिसिस। मैथिलीक वर्तमान समस्याक लेल अपन गुरुजी चमू शास्त्रीजीक सँग कएल कैम्पक योगदानकेँ स्मरण राखैत विदेह मैथिली साहित्य आन्दोलनक कार्ययोजनाकेँ एहि कसौटीपर कसै छी।
मैथिलीक स्वॉट Strenghth- Weakness- Opportunity- Threat (SWOT) एनेलेसिस आ विदेह मैथिली साहित्य आन्दोलन
मैनेजमेन्टमे एकटा विषए छैक स्वॉट अनेलिसिस। मैथिलीक वर्तमान समस्याकेँ आ विदेह मैथिली साहित्य आन्दोलनक कार्ययोजनाकेँ एहि कसौटीपर कसै छी।
Strenghth- शक्ति, सामर्थ्य, बल –
मैथिली लेल हृदएमे अग्नि छन्हि, से सभक हृदएमे, परस्पर एक दोसराक विरोधी किएक ने होथु। जनक बीचमे एहि भाषाक आरोह, अवरोह आ भाषिक वैशिट्यकेँ लऽ कऽ आदर अछि आ एहि मे मैथिली नहि बजनिहार भाषाविद् सम्मिलित छथि। आध्यात्मिक आ सांस्कृतिक महत्वक कारण सेहो मैथिली महत्वपूर्ण अछि। एहि भाषामे एकटा आन्तरिक शक्ति छै। बहुत रास संस्था, जाहिमे किछु जातिवादी आ सांप्रदायिक संस्था सेहो सम्मिलित अछि, एकर विकास लेल तत्पर अछि। एहि भाषाक जननिहार भारत आ नेपाल दू देशमे तँ रहिते छथि आब आन-आन देश-प्रदेशमे सेहो पसरल छथि।
Weakness- न्यूनता, दुर्बलता, मूर्खता –
प्रशंसा परम्परा जाहिमे दोसराक निन्दा सेहो एहिमे सम्मिलित अछि, एकरे अन्तर्गत अबैत अछि- माने आत्मप्रशंसाक।
परस्पर प्रशंसा सेहो एहिमे शामिल अछि। सरकारपर आलम्बन, प्राथमिकताक अज्ञान- जकर कारणसँ महाकवि बनबा/ बनेबा लेल कवि समीक्षक जान अरोपने छथि- जखन भाषा मरि रहल अछि। कार्ययोजनाक स्पष्ट अभाव अछि आ जेना-तेना किछु मैथिली लेल कऽ देबा लेल सभ व्यग्र छथि, कऽ रहल छथि। स्वयं मैथिली नहि बाजि बाल-बच्चाकेँ मैथिलीसँ दूर रखबाक जेना अभियान चलल अछि आ एहिमे मीडिया, कार्टून आ शिक्षा-प्रणालीक संग एक्के खाढ़ीमे भेल अत्यधिक प्रवास अपन योगदान देलक अछि। मैथिलीक कार्यकर्ता लोकनिक कएक ध्रुवमे बँटल रहबाक कारण समर्थनपरक लॉबिइंग कर्ताक अभाव अछि। मैथिलीकेँ एहिअँ की लाभक बदला अपन/ अप्पन लोकक की लाभ एहि लेल लोक बेशी चिन्तित छथि। मैथिली छात्रक संख्याक अभाव। उत्पाद उत्तम रहला उत्तर सेहो विक्रयकौशलक आवश्यकता होइत छै। मैथिलीमे उत्तम उत्पादक अभाव तँ अछिए, विक्रयकौशलक सेहो अभाव अछि।
Opportunity- अवसर, योग, अवकाश –
विशिष्ट विषयक लेखनक अभाव, मात्र कथा-कविताक सम्बल। मैथिलीमे चित्र-शृंखला, चित्रकथा, विज्ञान, समाज विज्ञान, आध्यात्म, भौतिक, रसायन, जीव, स्वास्थ्य आदिक पोथीक अभाव अछि। ताड़ग्रन्थक संगणकक उपयोग कऽ प्रकाशन नहि भऽ रहल अछि। छात्र शक्तिक प्रयोग न्यून अछि। संध्या विद्यालय आ चित्रकला-संगीतक माध्यमसँ शिक्षा नहि देल जा रहल अछि। दूरस्थ शिक्षाक माध्यमसँ/ अन्तर्जालक माध्यमसँ मैथिलीक पढ़ाइक अत्यधिक आवश्यकता अछि। मैथिलीमे अनुवाद आ वर्तमान विषय सभपर पुस्तक लेखन आ अप्रकाशित ताड़ ग्रन्थ सभक प्रकाशनक आवश्यकता अछि। मैथिलीक माध्यमसँ प्रारम्भिक शिक्षाक आवश्यकता अछि। प्रवासी मैथिल लेल भाषा पाठन-लेखन-सम्पादन पाठ्यक्रमक आवश्यकता अछि।
Threat- भीषिका, समभाव्यविपद् –
हताशा, आत्महीनता, शिक्षासँ निष्कासन, पारम्परिक पाठशालामे शिक्षाक माध्यमक रूपमे मैथिलीक अभाव, विरल शास्त्रज्ञ, ताड़पत्रक उपेक्षा आ विदेशमे बिक्री, भाषा शैथिल्य, सांस्कृतिक प्रदूषण आ परिणामस्वरूप भाषा प्रदूषण, मुख्यधारासँ दूर भेनाइ आ मात्र दू जातिक भाषा भेनाइ, शिक्षक मध्य ज्ञान स्तरक ह्रास, राजनैतिक स्वार्थवश मैथिलीक विरोध ई सभ विपदा हमरा सभक सोझाँ अछि।
विदेहक मैथिली साहित्य आन्दोलन मैथिलीकेँ जनभाषा बनएबाक प्रक्रममे लागल अछि। पाक्षिक रूपेँ मासमे दू बेर एहिपर विचिन्ता होइत अछि। नकारात्मक चिन्तन, परदूषण आ अभाव भाषण द्वारा ई आन्दोलन नहि अवरोधित होएत आ एकरा न्यून करबाक आवश्यकता अछि। ई सभटा ऊपरवर्णित बिन्दु प्रबन्धन-विज्ञानक कार्ययोजनाक विषय अछि, आ भाषणक नहि कार्यक आवश्यकता अछि आ से हम सभ कऽ रहल छी। सम्भाषण, मैथिली माध्यमसँ पाठन, नव सर्वांगीन साहित्यक निर्माण लेल सभकेँ एकमुखी, एक स्तरीय आ एक यत्नसँ प्रयास करए पड़त। धनक अभाव तखने होइत अछि जखन सरकारी सहायतापर आस लगेने रहब। सार्वजनिक सहायताक अवलम्ब धरू, दाताक अभाव नहि स्वीकारकर्ताक अभाव अछि।
हमरा गाममे एकटा सुरजू भाइ रहथि। लोक जखन कहैत छलै जे सरकार रोड नञि बनबैत अछि तँ ओ कहै छलखिन्ह जे गाममे सभ गोटे जकर घर सड़कक कातमे छै अपन-अपन घरक आगाँक सड़क भरि देत तँ अपने सौँसे गाममे सड़क बनि जएतै। आ हुनकर खेत बाधमे दुरगरोसँ झलकैत भेटितए- गोबर-खादसँ ऊँच कऽ कऽ भरल। सुरुजु भाइकेँ भोरसँ कड़गर रौद भेला धरि पथिये-पथिये गोबर उघैत हम देखने छी। मालवीय जी झोड़ा लऽ कऽ निकलि गेल छलाह आ विश्वविद्यालय बना लेलन्हि। हमरा सभ सेहो ओही लगनसँ कार्य करी।


text:
शुक्रवार, 8 फ़रवरी 2013
मनुक्ख बनब कोना?
छीः छीः धूर छीः आ छीः
मनुक्ख भ’ मनुक्ख सँ घृणा करैत छी
ओही परमेश्वर के बनाउल
माटिक मूरत हमहूँ छी अहूँ छी।
केकरो देह मे भिरला सँ
कियो छुबा ने जाइत अछि
आबो संकीर्ण सोच बदलू
ई गप अहाँ बुझहब कोना?
अहिं कहू के ब्राह्मण के सोल्हकन?
के मैथिल के सभ अमैथिल
सभ त’ मिथिलाक मैथिल छी
आबो सोच बदलू मनुक्ख बनब कोना?
अपना स्वार्थ दुआरे अहाँ
जाति-पाति के फेरी लगबैत छी
मुदा ई गप कहिया बुझहब
सभ त’ माँ मिथिले के संतान छी।
पाग दोपटा मोर-मुकुट
सभटा त’ एक्के रंग रूप छी
मिथिलाक लोक मैथिल संस्कार
एसकर केकरो बपौती नहि छी।
एकटा गप अहाँ करु धियान
सभ गोटे मिथिलाक संतान
जाति-पातिक रोग दूर भगाउ
सभ मिली कए लियअ गारा मिलान।
अपने मे झगरा-झांटी बखरा-बांटी
एहि सँ किछु भेटल नहि ने?
सोचब के फर्क अछि नहि कोनो जादू टोना
अहिं कहू आब मनुक्ख बनब कोना?
बेमतलब के गप पर यौ मैथिल
अहाँ एक दोसरा स’ झगरा करैत छी
माए जानकी दुखित भए कानि रहल छथि
ई गप किएक नहि अहाँ बुझहैत छी?
सामाजिक-आर्थिक विकास लेल काज करु
मिथिलाक माटि-पानि उन्नति करत कोना
केकरो स’ कोनो भेदभाव नहि करु
सप्पत खाउ अहाँ मनुक्ख बनब कोना?
Labels: कविता


text:
रोहतास। 24 अगस्त। रोहतास जिलाक बिक्रमगंज थाना क्षेत्र म' एक आदमी कैल्हि देर राति अप्पन दू बेटिक गोली मारी हत्या क' देलनि आओर कनिया क' जान सँ मारबाक नियत सँ धारदार हथियार सँ गर्दैन काटी फरार भ' गेलनि। घायल कनिया केर इलाज एक स्थानीय अस्पताल म' चैल रहल अछि, जता हुनकर स्थिति गंभीर बताओल जे रहल अछि।
बिक्रमगंज के थाना प्रभारी मोहम्मद अकरम कहलनि कि मृतक सभक पहचान तान्या (13) आओर तनु (11) के रूप म' काएल गेल अछि। मोहम्मद अकरम कहलनि कि आरोपी केर पहचान ललित के रूप म' काएल गेल अछि। ललित क' एक बेटा सेहो अछि जे संयोग वस घटनाक समय एक रिश्तेदार लग गेल छल।
थाना प्रभारी कहलनि कि हत्या केर कारणक एखन धरी पता नहि चलल अछि, मुदा ग्रामीण सभक मुताबिक ललित कैको दिन सँ तनाव म' देखकर दैत रहथिन। बहरहाल पुलिस आरोपी के गिरफ्तारी लेल छापामारी क' रहल अछि।


text:
मलंगिया महोत्सव भारतक राजधानी मे सम्पन्न
मलंगिया महोत्सव रचलक इतिहास
– रामबाबू सिंह मधेपुर, दिल्ली
साहित्यिक संगोष्ठी आ नाटक मन्चन केर आयोजन दिल्ली स्थित संगीत नाटक अकादमी मे
राष्ट्रीय राजधानी दिल्लीमे 11-12 नवम्बर 2017 – दू दिनक भारत सरकारक अधिनस्थ संगीत नाट्क अकादमी अंतर्गत मेघदूत परिसरमे दोसर मलंगिया महोत्सव धूमधाम सँ प्रस्तुत कएल गेल। ई आयोजन मैथिली साहित्य तथा संस्कृति केर संवर्धन-प्रवर्धन लेल मीलक पाथर साबित होयत – यैह प्रतिक्रिया दर्शक दीर्घा मे उपस्थित विभिन्न गणमान्य सुधि श्रोताजन सँ भेटल। एहि आयोजनक विधिवत् उद्घाटन प्रसिद्ध भाषा वैज्ञानिक आ पूर्वांचल विश्वविद्यालयक पूर्व उपकुलपति (काठमांडू) डॉ रामवतार यादव द्वारा कय गेल छल। तदोपरान्त निरन्तर दुइ दिवस धरि कुल चारि सत्रमे साहित्य एवं नाटक विधाक संग नेपाल-भारत बीच मैथिली भाषा ओ मिथिला संस्कृति सँ स्थापित सम्बन्ध पर केन्द्रित विभिन्न विषय पर विचार गोष्ठीक आयोजन समाहित छल।
पहिल दिनक पहिल सत्रमे संगोष्ठीक विषय छल “मिथिलाक लोक साहित्य एवं लोक संस्कृति” जेकर अध्यक्षता मैथिली साहित्य अकादमी सँ पुरस्कृत मैथिली साहित्यकार डॉ शेफालिका वर्मा आ समन्वयक जेएनयू प्रोफेसर आ मैथिलीक प्रसिद्ध साहित्यकार डॉ देवशंकर नवीन द्वारा भेल। एहि सत्रमे कइएकटा वक्ता लोकनि भाग लेलाह जाहिमे मानव शास्त्री डॉ कैलाश कुमार मिश्र, पूर्व उपकुलपति एवं भाषाविद् डॉ रामावतार यादव आदि छलाह। दोसर सत्रमे संगोष्ठीक विषय “नेपाल-भारत सांस्कृतिक सम्बन्ध आ मलंगिया” छल तथा एहि सत्रक अध्यक्षता मैथिल साहित्य अकादमी सँ पुरस्कृत डॉ गंगेश गुंजन व समन्वयक वरिष्ठ पत्रकार आ लेखक श्री अतुल कुमार ठाकुर छलाह। एहि सत्रकेर वक्ता नेपाल आ भारत दुनु दिस सँ छलाह। साहित्यकार एवं गीतकार धीरेन्द्र प्रेमर्षि, गीतकार-रंगकर्मी एवं गायक सुनील मल्लिक, शिक्षा निदेशालय दिल्ली सरकारक अजय कुमार झा आ योजना पत्रिकाक संपादक ऋतेश पाठक छलाह। पहिल दिनक अन्तिम सत्र मे नाटक बारह मासा जेकर निर्देशन मुकेश झा कयने छलाह महेंद्र मलंगिया द्वारा लिखित “देह पर कोठी खसा दीय” तथा मलंगिया फाउंडेसन द्वारा ऋषि मलंगिया निर्देशित नाटक “ओ खाली मुँह तकै छै’ केर भव्य मन्चन भेल।
आ दोसर दिनक पहिल सत्र केर संगोष्ठीक विषय छल “महेंद्र मलंगियाक नाट्यभाषा” जकर अध्यक्षता कोलकता सँ आयल वरिष्ठ साहित्यकार डॉ वीरेन्द्र मल्लिक आ समन्वयक वरिष्ठ रंगकर्मी कमल कश्यप छलाह। अहि सत्र केर वक्ता लोकनि वरिष्ठ रंगकर्मी व साहित्यकार प्रो सतेन्द्र झा, श्री गोपेश चौधरी संगहि मैथिली मंचक प्रसिद्ध उद्घोषक तथा बहुआयामी प्रतिभा सँ सम्पन्न अभियानी किसलय कृष्ण, साहित्य अकादमी केर युवा पृरस्कार सँ सम्मानित साहित्यकार अरुणाभ सौरभ छलाह। दोसर सत्रमे संगोष्ठीक विषय “महेन्द्र मलंगिया नाटकमे निर्देशन क्षेत्र” जाहिमें अध्यक्षता सुमन कुमार उप सचिव नाटक, संगीत नाटक अकादमी, समन्वयक अभिषेक देव नारायण (अंतरराष्ट्रीय फेलो, फोर्ड फाउंडेशन) आ वक्ता लोकनिमे डॉ प्रकाश झा, श्री रमेश रंजन, श्री किशोर केशव आ डॉ कृष्ण मोहन ठाकुर छलाह। तत्पश्चात् अछिञ्जल, मधुबनी द्वारा अभिषेक देव नारायण निर्देशित नाटक “हाय रे हमर घर वाली” आ भंगिमा पटना द्वारा कुमार गगन निर्देशिति नाटक “काठक लोक” केर गरिमामयी मन्चन कयल गेल।
प्रसिद्ध सहित्यकार लोकनिक एकठाम उपस्थिति आ हुनकर सभक महत्वपूर्ण वक्तव्य सँ चेतना तँ नव चेतनाक संचार हेबाक संग-संग एहि अद्भुत समागम सँ दिल्ली सेहो गौरवान्वित भेल। एहि अनुपम आयोजनक संयोजन प्रसिद्ध नाटककार एवं कार्यक्रमक केन्द्रविन्दु महेन्द्र मलंगियाक सुपुत्र ऋषि झा मलंगिया स्वयं कयलनि, दुन दिन मे एतेक रास महत्वपूर्ण विन्दु पर सफलतम् आयोजनक श्रेय दैत हिनकर सराहना अतिथि एवं सहभागी श्रोता सभक मुंह सँ सुनय लेल भेटल।


text:
गौ-गंगा माता रक्षा लेल आगां आउ...
अपन भारतीय संस्कृति मे गौ आओर गंगा के कतेक महत्व अछि ई कहय के जरूरत नहि अछि. गौ आओर गंगा दूनु के अपना सभ माय के रूप मे पूजय छी. गौमाता आ गंगा माता कहि पुकारय छी. मुदा आजुक आधुनिक हालात मे दूनु संकट मे अछि. जीवनदायिनी गौ आओर गंगा दुनु के अस्तित्व खत्म भेल जा रहल अछि. एकर असर आबय वाला पीढ़ी के भुगतय पड़ि सकैत अछि. गाम-घर मे गौ माताक संख्या दिन पर दिन कम भs रहल अछि. गंगा सिकुड़ि रहल अछि... प्रदूषित भs रहल अछि. सच मे गंगा मैली भs गेल अछि. गंगा जल पिबय वाला त छोड़ु छुबय वाला नहि रहि गेल अछि.
एहन मे गौ आओर गंगा माता के रक्षा के लेल ठाड़ भेलाह अ अपन मिथिलाक परमहंस स्वामी चिदात्मन् जी महाराज. बेगूसराय के सिद्धाश्रम सिमरिया घाट मे हिनकर आश्रम छनि. हिनकर संस्था अखिल भारतीय सर्वमंगला विमुक्त भारत के तत्लाधान मे दिल्ली मे 13 आओर 14 मार्च के राष्ट्रीय संगोष्ठी भs रहल अछि. संगोष्ठी के विषय अछि ‘ राष्ट्रहित मे संस्कृति, धर्म, गौ आओर गंगा केर उपादेयता’ 13 मार्च के ई संगोष्टी दिल्ली के आईटीओ के पास दीनदयाल मार्ग पर राजेन्द्र भवन मे होएत. 14 मार्च वाला संगोष्ठी बिरला मंदिर मे होएत.
एहि मे करपात्री अग्निहोत्री परमहंस स्वामी चिदात्मन् जी महाराज के संग काशी सुमेरु पीठाधीश्वर जगतगुरु शंकराचार्य नरेन्द्रनंदजी सरस्वती...आश्रम मठ के जगतगुरु शंकराचार्य माधवाश्रम महाराज... प्रयाग पीठाधीश्वर रामामुजाचार्य स्वामी शिवमंगलदासजी... ताराचंडीधाम पीठाधीश्वर स्वामी अंजनेश जी महाराज के संग कइटा समाजसेवी सेहो शामिल होताह.
गंगा... यमुना सफाई अभियान पर करोड़ों... अरवों रुपया खर्च भs गेल मुदा गंगा... यमुना साफ नहि भs पाएल. एकरा लेल सभसं बड़का जरूरत अछि लोक के जागरूक करय के... लोक मे गौ... गंगा के महिमा समझाबय के... लोक के ई बताबय के कि अपन संस्कृति मे एकर कि महत्व रहल अछि. आओर एहि मे देश के स्वामी जी... धर्मगुरू... शंकराचार्य... नीक भूमिका निभा सकय छथिन्ह. हिनकर सभक बात मानय वाला लोक... शिष्य के संख्या लाखों... करोड़ों मे अछि. अगर सभ ई शपथ लेथिन्ह जे हम आब गंगा के गंदा करय मे सहभागी नहि बनब त एकरो बड़का असर पड़ि सकैत अछि. अगर हिनकर सभक विचार पर चलय वाला लोक ई शपथ लेथिन्ह जे आई सं हम गंगा... यमुना मे गंदगी के नहि जाए देब त ओ दिन दूर नहि जे अहां फेर सं खुलि कs गंगा... यमुना मे डुबकी लगा सकब. एहि के लेल हमरा... अहां सभ के सेहो शामिल होए पड़त. ई कोशिश करय पड़त जे गौ... गंगा माता के अस्तित्व बाचल रहय.
हमर ईमेल:-hellomithilaa@gmail.com
Subscribe to: Post Comments (Atom)


text:
पटना। जखन कोनो बिहारी सफलताक झंडा लहरा दैत अछि त ओकरा आन राज्य मे भेटल आधारभूत सुविधाक परिणाम बताउल जाइत अछि। कहल जाइत अछि जे इ बिहार स बाहर निकलल ताहि लेल इ सफलता अर्जित केलक। मुदा जखन कोनो व्यक्ति बिहार स बाहर जा आतंकी बनि जाइत अछि त ओकर पूरा श्रेय बिहार कए देल जा रहल अछि। इ बिहार सिंडोम क एकटा आओर उदाहरण सामने आबि रहल अछि। आतंकवाद देशक कोनो खास राज्यक विषय नहि अछि। एहन मे बिहार कए आतंकवाद क संरक्षक राज्य क रूप मे नामित करब एकटा पूर्वाग्रह स बेसी किछु नहि कहल जा सकैत अछि। ओना बिहार एहन पूर्वाग्रह से लडबा मे सक्षम अछि आ जाहि प्रकार स बिहार मे सब स्तर पर एकर विरोध भ रहल अछि उम्मीद कैल जा सकैत अछि जे आन पूर्वाग्रह जेकां इ पूर्वग्रह सेहो खत्म करि देल जाएत। ओना मुख्यमंत्री नीतीश कुमार बिहार कए आतंकवाद स जोड़बा पर कड़ा विरोध जतेलाह अछि। नीतीश कहला अछि जे जखन विकास क बिहार माडल क सर्वत्र चर्चा भ रहल अछि, तखन केंद्र बिहार क छवि कए बिगाडबाक प्रयास शुरू क देलक अछि। विधानसभा मे मुख्यमंत्री क तामस कए जायज करार दैत विपक्ष सेहो हुनकर समर्थन केलक। आतंकवाद क मसला पर प्रधानमंत्री लग एकटा सर्वदलीय शिष्टमंडल जेबाक प्रस्ताव कए सेहो सदन मंजूरी देलक अछि। मुख्यमंत्री सदन मे राज्यपाल क अभिभाषण पर पेश धन्यवाद प्रस्ताव पर भेल वाद-विवाद पर सरकार क उत्तर दैत कहला जे बिहार सन पिछड़ल राज्य क विकास देखबा लेल दूर-दूर स लोक आबि रहल अछि। मुदा केन्द्र सरकार आतंक क बिहार माड्यूल क जिक्र करबा मे व्यस्त अछि। आतंकवाद लेल कोनो समुदाय, राज्य या जिला कए टारगेट नहि कैल जा सकैत अछि। बिहार एकरा अस्वीकार करैत अछि। एहि पर नेता प्रतिपक्ष अब्दुल बारी सिद्दीकी कहला जे एहि मामला मे विपक्ष सेहो सरकारक संग ठार अछि। कुमार कहला जे कोनो आतंकवादी पकडल जाइत अछि त की राज्य केन्द्र कए सहयोग नहि दैत अछि, समुदाय सहयोग नहि दैत अछि? अगर कोनो अल्पसंख्यक पकडल जाइत अछि,त की अल्पसंख्यक समाज पकडल गेल व्यक्ति क संग द रहल अछि? बिहार माड्यूल कहबाक मतलब अछि जे बिहार एहि मे संलिप्त अछि, जेकरा हम अस्वीकार करैत छी। अपन गप कए प्रमाणित करबा लेल नीतीश दिल्ली क अखबार क कतरन सेहो सदन मे रखलथि। ओ कहला जे केंद्र आतंकवाद क नाम पर संघीय ढांचा कए सेहो खत्म करबा मे लागल अछि। ओ कहला जे नेशनल काउंटर टेररिज्म सेंटर(एनसीटीसी) कए हम सब विरोध क रहल छी। एहि कानून मे केन्द्र बिना राज्यक सहमति कए ककरो गिरफ्तार क सकैत अछि। एहन कानून त अंग्रेज क समय मे सेहो नहि लागू भेल छल। हम आतंकवाद क खिलाफ लड़ाई मे केन्द्र क संग छी, मुदा इ एनसीटीसी बहुत खतरनाक अछि।
मुख्य पृष्ठ समाचार बिहारक छवि बिगाडि रहल अछि केंद्र


text:
मैथिली सीखू ।
एकटा हास्य कथा ।
कोइलख वाली काकी खिसियाअैत बजलीह भरि दिन बैसल फुसियांहिक गप नाद मे लागल रहैत छी एहि स नीक जे किछू काज-राज करब से किएक नहि करैत छी। इ सुनि गजानन बाबू गरजैत बजलाह हम की करू हम त मैथिली पढ़ने छी काज राज त करैते छी त आब की करू। काकी खोंजाइत बजलीह किएक अई इ टीशन पढ़ाएब से नहि जे किछू आमदनी होइत त गाम मे कनेक खेत पथार सेहो कीन लेब। देखैत छियैक रमानन बाबू टीशन पढ़ा संपैत ढ़ेरिया लेलैन आ अहा गप नाद मे ओझराएल रहैत छी। गजानन बजलाह हे यै कोइलख वाली अहा सपना तपना देखैत छीएक टीशन तहू मे मैथिली के। इ सुनि काकी मुह चमकबैत बजलीह हे महादेव कनि अहि हिनका मति दियऔन। एतबाक मे गजनान बाबू फुफकार छोरैत बजलाह अईं यै अहा महादेव के किएक कहैत छियैन देखैत छियै महादेवक कृपा सॅ हम मैथिली स फस्ट डीविजन मे बी ए पास केने छी त आब की।
काकी बजलीह यौ बाबू सोझहे डिग्री टा लेला स की होइत की ओकर किछू सार्थक काज सेहो हेबाक चाहि। देखैत छियैक आब लोग मैथिलियो पढ़ि कल्कटर लेखक भाषाविद् बनि रहल अछि मुदा अहॉ के मैथिली पढ़ाएब मे कोन मासचरज लगैए से नहि जानि। गजानन बाबू गमछा स देह कुरियबैत बजलाह यै कोइलख वाली ज अहा कहैत छी त हम कनेक रमानन बाबू स विचार पूछने अबैत छी ओ एतेक दिन स टीशन पढ़ा रहल छथि हुनका स परमार्श लेनै नीक रहत। काकी बजलीह जाउ अहॉ यै जल्दी जेब्बो टा करू अहॉ बड्ड ठेलीयाह आ कोंरहियाठ भ गेलहू। गजानन हॅफैत हा हा हा क बजलाह हइए हम एखने जा रहल छी कहू त नीक काज मे एतेक देरी किएक।
रमानन बाबू विद्यार्थी सभ के पढ़बैत रहैथ की तखने गजानन धरफराएल ओतए पहुचलाह आ बजलाह कि औ सर किछू हमरो जोगार धरा दियअ। हुनका देखैत मातर रमानन बाबू बजलाह ओ हो मिस्टर गजानन कम कम मोस्ट वेलकम। गजानन पानक पीक फेकि बजलाह अपन लंगोटिया यार भ मैथिली मे बजबह त अंग्रेजी झारै मे लागल छह। इ सुनि रमानन बाबू बजलाह ओ मिस्टर गजानन प्लीज स्लोली स्टूडेंट इज हियअर सो प्लीज वेट। गजानन बजलाह रौ दोस इ वेट फेट छोड़ आ हमरो गप पर घियान दहि। इ गप सुनि रमानन बाबू विद्यार्थी सभ के ज्िल्दए छुट्टी दए देलखिहिन ओ सभ चल गेल। तकरा बाद रमानन बाबू रमानन बाबू बजलाह अई रौ गजानन तहू हरदम धरफराएल अबैत छैं कह की गप किएक एतेक अपसिंयात छैं। गजानन बजलाह रौ भाइ की कहियौह तोहर भाउज कहिया स हुरपेट रहल अछि जे टीशन किएक नहि पढ़बैत छी मुदा हमरा त किछू ने फुरा रहल अछि की करू। ओ बजलाह भाउज ठीके त कहि रहल छौ रौ दोस।
गजानन बजलाह तोहि कह ने भाइ एखुनका एडभांस युग मे अगबे मैथिली के पढ़त एखन त जतए देखहि अंग्रेजी सीखू के बोर्ड लागल रहैत छैक तहू मे पहिने सीख लियअ फिस 15 दिन बाद दियौअ सेहो स्कीम रहैत छै । एना मे छौड़ा मारेर सेहो खाली अंग्रेजी स्पोकन मे नााम लिखा रहल अछि अपना भाषा स कोन काज छैक ओकरा। रमानन बाबू बजलाह से त ठीके मुदा भाइ तू चिता जूनि कर मैथिली संगे अंग्रेजी फ्री क दिहैक त तोरो बिक्री बट्टा भ जेतौह। गजानन हफैत बजलाह भाइ फरिछा के कह हम अपसियात भेल छी आ तू गप मारि रहल छैं। तखन रमानन बजलाह नहि रौ भाइ ठीके कहि रहल छियौ देखहि आइ काल्हि त देखते छिहि एकटा समान संगे एकटा फ्री देबही तबे किछु बिक्री हेतौह। तू मैथिली पढ़बहिए आ हम तोरे कोचिग मे आबि के फ्री मे अंग्रेजी पढ़ा देबै त तोरो काज हलूक भए जेतौ। ई सुनि गजानन खुशि स मोने मोन नाचए लगलाह आ हॅफैत हा हा के हसैत बजलाह हइए हम एखने चललियौ रौ भाइ जाइत छियैक हम आइए अपना घर के आगू मे मैथिली स्पोक मे बरका टा बोर्ड टांगि देबै आ ओहि बोर्ड मे लिख देबै मैथिली संगे अंग्रेजी फ्री मे सीखू। गजानन ओतए स आपीस आबि घरक आगू मे बरिका टा बोर्ड लगौलैन।
सलीम आ डैनी दुनू गोटे कपरा किनबाक लेल फटफटिया पर बैसी बजार जाइत रहै की सलीम बाजल भाइ हमरा त मैथिली सीखने का मन करैत अछि। एतबाक सुनि डैनी खूम जोर स हसैत बाजल ए भाइ अहा के दिमाग सठिया गया है की भगैठ गया है। कहू त सभ अंग्रेजी सीखता है आ बम्बई जैसन शहर मे अहा मैथिली सीखेगा। सलीम बाजल भाई अहा एतेक देरी स कोनो गप किएक बुझता है। हम सभ परदेश मे रहकर कमाइत छी लेकिन अप्पन भाषा ठीक से नहि बोलता है। कहू हम अहा यदि नहि बजेगा त आन लोक सभ केना बुझहेगा। फेर अप्पन भाषा संस्कृति के बिकास केना होगा। देखिए त मराठी सभ ओ अपना भाषा पहिने बजता है तब दोसर ठाम के भाषा। ई सुनि डैनी बाजल भाई अहा ठीके कहता है आब त हमरो मन होता ह ैजे मैथिली सीखेगा आ अपना धिया पूता के सेहो कहेगा जे मैथिली सीखू। फेर ओ सीविल सेवा के तैयारी सेहो कर सकता है। सलीम बाजल त देरी किएक करता है भाइ चलू ने अभिए मैथिली वला मामू के ताकि लेता है। दुनू गोटे फटफटिया फटफटबैत बिदा भेल। सलीम फटफटीय चलबै मे मगन रहैए आ डैनी तकैए मे डैनी अचके खूम जोर स हसैए लागल ओ हो भाइ मैथिली वला मामू के त देख लिया। सलीम बाजल कतए कतए जल्दी देखाउ। डैनी फेर हॅसैत बाजल भाइ अहा के आखि चोनहरा गया है कि हइए अपने आखि से देखू ने मैथिली स्पोकन के बोर्ड। सलीम तुरंत फटफयिा बंद कए उतरल बोर्ड देखि के बाजल ठीके मे भाइ अई ठाम त मैथिली संगे अंग्रेजी सेहो फ्री है त चलिए ने मामू के खोज पूछारी करिए लेता है।
गजानन बाबू कतेक दिन स विद्यार्थी सबहक बाट देखि रहल छलाह बैसल बैसल आंेघहि स झुकि रहल छलाह कि तखने सलीम आ डैनी हरबराएल पहुचल। सलीम बाजल ओ मामू ओ मामू कि एतबाक मे गजानन अकचकाइत चहाक दिस उठलाह। सलीम बाजल हमरा मैथिली सीखने का मन है इ कहू मैथिली सीखाने वला मामू अहि है की। गजानन हरबड़ाइत बजलाह हम कोनो मामू वामू नहि छी हम त मैथिलीक मास्टर छी। डैनी बाजल अच्छा ठीक छै अहॉ कतेक पाई लेगा से कहू। गजानन बजलाह अहा दुनू गोटे पढ़नाइ शुरू करू तकरा बाद फीस अपना मन स दए देबै। इ सुनि सलीम बाजल भाई मामू त बड्ड नीक आदमी है जे बम्बई मे मैथिली सीखा पढ़ा देगा। अच्छा हम दुनू गोटे काल्हि स टीशन पढने आएगा। एतबाक मे गजानन बजलाह रूकू ने चाह पी लियअ त जाएब। डैनी बाजल नहि मामू हम सभ काल्हि स पढने आएगा त अहॉ के लिए चाह बिस्कुट सेहो नेने आएगा। बेस अखैन हम सभ चलता है प्रणाम।
ओ दुनू गोटे चलि गेल कि एतबाक मे कोइलख वाली काकी बजार स तीमन तरकारी किनने आपीस एलीह की गजानन चौअनिया मुसकान बजलाह आइ त कि कहू कमाल भए गेलैए। काकी बजलीह मारे मुह धके अईं यै कोन खजाना हाथ लागि गेल जे खुशि स एक्के टागे नाचि रहल छी। हे यै कि कहू आइ दू टा विद्यार्थी मैथिली पढ़बाक गप कए के गेल काल्हि स ओ सभ टीशन पढ़ै लेल आउत। काकी आश्चर्य स अकचकैत बजलीह गे माए गे अहॉक कोचिग मे विद्यार्थी कहिया स यै। इ सुनि गजानन गरजैत बजलाह विद्यार्थी हमरा कोचिंग मे नहि त की अहाक रसोइ मे चाह बनेबाक लेल औतैह। काकी बजलीह हे यै हमही बिचाार देलहू आ अहा हमरे पर खउंझा रहल छी। एतबाक मे गजनान खूम जोर स हा हा के हसैत बजलाह यै कोइलख वाली आब अहा देखैत जाउ मैथिली स्पोकन के कमाल आब कनि अहू टीशन पढ़ि लेब। काकी बजलीह ह यै किएक नहि हम त कहैत छी मैथिली पढ़ू लोके के सिखाउ आ अपनो मैथिली सीखू।
लेखक - किशन कारीगर
परिचय:- जन्म- 5 मार्च 1983ई.(कलकतामे)। मूल नाम-कृष्ण कुमार राय ‘किशन’। पिताक नाम- श्री सीतानन्द राय ‘नन्दू’। माताक नाम-श्रीमती अनुपमा देवी। मूल निवासी- गाम-मंगरौना, भाया-अंधराठाढ़ी, जिला-मधुबनी (बिहार)। मैथिलीमे किशन कारीगर नामसॅं लेखन। मैथिलीमे लिखल नाटक आकाशवाणीसॅं प्रसारित। दर्जन भरि लघु कथा कविता आ राजनीतिक लेख सेहो प्रकाशित। वर्तमानमे आकशवाणी दिल्लीमे संवाददाता सह समाचार वाचक पद पर कार्यरत। शिक्षाः- एम. फिल. (पत्रकारिता) आ बी. एड. कुरूक्षेत्र विश्वविद्यालय कुरूक्षेत्रसॅं।


text:
पटना । पटना, दरभंगा आ मुजफ्फ़रपुर क बाद राज्य पथ परिवहन निगम आब 8टा अन्य जिला लेल सेहो नगर बस सेवा शुरू करबाक प्रयास शुरू क देलक अछि। एहि बेर सीतामढ़ी, मधुबनी, बेगूसराय, समस्तीपुर, कटिहार, भागलपुर, नालंदा, मोतिहारी जिला मे इ सेवा शुरू कैल जा रहल अछि। आन जिला जेकां एहि ठाम सेहो निगम अपन नहि, प्राइवेट बस पीपीपी मोड पर चलउत। एहि लेल निगम पीपीपी मोड पर नगर बस सेवा क परिचालन करबाक लेल प्राइवेट ऑपरेटर स आवेदन मंगलक अछि। आठो शहर मे नगर बस सेवा चलेबा लेल इच्छुक ऑपरेटर स 16 जनवरी तक निगम आवेदन मंगलक अछि। प्राइवेट ऑपरेटर क बस क परिचालन कए बढेबा लेल प्रति बस 7.50 लाख टकाक सब्सिडी देबाक एलान सेहो कैल गेल अछि। ओना सब्सिडी चारि साल मे किस्त में देल जाएत। ज्ञात हुए जे परिवहन निगम पहिल बेर पटना में पीपीपी मोड पर नगर सेवा क बस क परिचालन शुरू केने छल। इडेन बस सर्विस अनुबंध पर बस क परिचालन शुरू केने छल। जनवरी तक परिवहन निगम क नियंत्रण में पटना में नगर बस सेवा क 72टा नवका बस शुरू करबाक निर्णय लेल गेल अछि।
मुख्य पृष्ठ समाचार मधुबनी आ समस्तीपुर मे सेहो चलत नगर सेवा क बस


text:
२
झमेलिया वियाह
नाटक
जगदीश प्रसाद मण्डल
पात्र परिचय-
पुरूष पात्र-
(1) भागेसर- 45 बर्ख
(2) झमेलिया- 12 बर्ख
(3) यशोधर- 48 बर्ख
(4) राजदेव- 55 बर्ख
(5) श्याम, (राजदेवक पोता)- 8 बर्ख,
(6) कृष्णानन्द, (बी.ए. पास)- 25 बर्ख
(7) बालगोविन्द, (लड़कीक पिता)- 55 बर्ख
(8) राधेश्याम, (लड़कीक भाय)- 35 बर्ख
(9) घटकभाय- 60 बर्ख
(10) रूपलाल, (समाज)- 40 बर्ख
(11) गरीबलाल, (समाज)- 45 बर्ख
(12) धीरजलाल, (समाज)- 45 बर्ख
(13) पान-सात बच्चा- 7-15 बर्ख
स्त्री पात्र-
(1) सुशीला, (भागेसरक पत्नी)- 40 बर्ख
(2) दायरानी, (बालगोविन्दक पत्नी)- 52 बर्ख
(3) घटक भाइक पत्नी- 55 बर्ख
(4) सुनीता, (कॉलेजमे पढ़ैत)- 20 बर्ख
पहिल दृश्य
(भागेसर, सुशीला)
(रोग सज्जापर सुशीला। दवाइ आ पानि नेने भागेसरक प्रवेश।)
भागेसर- केहेन मन लगैए?
सुशीला- की कहब। जखन ओछाइनेपर पड़ल छी, तखन भगवानेक हाथ छन्हि। राजा-दैवक कोन ठेकान?
भागेसर- से की?
सुशीला- उठि कऽ ठाढ़ो भऽ सकै छी, सुतलो रहि सकै छी।
भागेसर- एना किअए बजै छी। कखनो मुँहसँ अवाच कथा नै निकाली। दुरभखो विषाइ छै।
सुशीला- (ठहाका दऽ) बताह छी, अगर दुरभाखा पड़तै तँ सुभाखा किअए ने पड़ै छै? सभ मन पतिअबैक छी।
भागेसर- अच्छा पहिने गोटी खा लिअ।
सुशीला- एते दिनसँ दवाइ करै छी कहाँ एकोरत्ती मन नीक होइए?
भागेसर- बदलि कऽ डाॅक्टर सहाएब गोटी देलनि। हुनका बुझबेमे फेर भऽ गेल छलनि। सभ बात बुझा कऽ कहलनि।
(गोटी खा पानि पीब पुन: सिरहौनीपर माथ रखि।)
सुशीला- की सभ बुझा कऽ कहलनि?
भागेसर- कहलनि जे एक्के लक्षण-कर्मक कते रंगक बेमारी होइए। बुझैमे दुविधा भऽ गेल। तँए आइसँ दोसर बेमारीक दवाइ दइ छी।
सुशीला- (दर्दक आगमन होइत पँजरा पकड़ि।) ओह, नै बाँचब। पेट बड़ दुखाइए।
भागेसर- हाथ घुसकाउ ससारि दइ छी।
(सुशीला हाथ घुसकबैत। भागेसर पेट ससारए लगैत कनी कालक पछाति।)
सुशीला- हँ, हँ। कनी कऽ दर्द असान भेल। मन हल्लुक लगैए।
भागेसर- मनसँ सोग-पीड़ा हटाउ। रोगकेँ दवाइ छोड़ाओत। भरिसक दवाइ आ रोगक भिड़ानी भेलै तँए दर्द उपकल।
सुशीला- भऽ सकैए। किअए तँ देखै छिऐ जे भुखल पेटमे छुछे पानि पीलासँ पेट ढकर-ढकर करए लगैए। भरिसक सएह होइए।
भागेसर- भगवानक दया हेतनि तँ सभ ठीक भऽ जाएत।
सुशीला- किअए भगवानो लोके जकाँ विचारि कऽ काज करै छथिन।
भागेसर- अखैन तक एतबो नै बुझै छिऐ।
सुशीला- हमरा मनमे सदिखन चिन्ते किअए बैसल रहैए। खुशीकेँ कतए नुका कऽ राखि देने छथि। आ कि.....?
भागेसर- कि, आ कि?
सुशीला- नै सएह कहलौं। कियो ठहाका मारि हँसैए आ हमरा सबहक हँसिये हराएल अछि।
भागेसर- हराएल ककरो ने अछि। माइटिक तरमे तोपा गेल अछि।
सुशीला- ओ निकलत केना?
भागेसर- खुनि कऽ।
सुशीला- कथीसँ खुनबै?
भागेसर- से जे बुझितौं तँ एहिना थाल-पािनमे जिनगी बीतैत।
सुशीला- जखन अहाँ एतबो नै बुझै छिऐ तँ पुरूख कोन सपेतक भेलौं। अच्छा ऐले मनमे दुख नै करू। नीक-अधलाक बात-विचार दुनू परानी नै करब तँ आनक आशासँ काज चलत।
भागेसर- (मूड़ी डोलबैत जना महसूस करैत, मुँह चिकुरिअबैत।) कहलौं तँ ओहन बात जे आइ धरि हराएल छलै मुदा ई बुझब केना?
(भागेसरक मुँहसँ अगिला दाँत सोझ आएल, जइसँ पत्नी हँसी बुझि।)
सुशीला- अहाँक खुशी देख अपनो मन खुशिया गेल।
भागेसर- मन कहाँ खुशिआएल अछि।
सुशीला- तखन?
भागेसर- बतीसयासँ सठिया गेल अछि। वएह कलपि-कलपि, कुहरि-कुहरि कुकुआ रहल अिछ।
सुशीला- छोड़ू ऐ लट्टम-पट्टाकेँ। जेकरा पलखैत छै ओ करैत रहह। अपन दुख-सुखक गप करू।
भागेसर- कना दुख-सुखक गप अखैन करब। मन पीड़ाएल अछि हुअए ने हुअए.......?
सुशीला- की?
भागेसर- पीड़ाएले मन ताउसँ बौराइ छै। पहिने देहक रोग भगाउ तखैन निचेनसँ विचार करब।
सुशीला- बेस कहलौं। भिनसरेसँ झमेलियाकेँ नै देखलिऐ हेन?
भागेसर- बाल-बोध छै कतौ खेलाइत हेतै। भुख लगतै अपने ने दौड़ल आओत।
सुशीला- ऐ देहक कोनो ठेकान नै अछि। तहूमे बेमारी ओछाइन धरौने अछि। जीता जिनगी पुतोहू देखा दिअए?
भागेसर- मन तँ अपनो तीन सालसँ होइए जे बेटा-बेटी करजासँ उरीन रहब तखन जे मरियो जाएब तँ करजासँ उरीन मनकेँ मुक्ति हएत।
सुशीला- सएह मनमे उपकल जे बेटीक वियाह कइये नेने छी। जँ परानो छुटि जाएत तँ बिनु बरो-बरियातीक लहछू करा अंगबला अंग लगा लेत। मुदा.....?
भागेसर- मुदा की?
सुशीला- यएह जे झमेलियोक वियाह कइये लइतौं।
भागेसर- अखन तँ लगनो-पाती नहिये अछि। समए अबै छै तँ बुझल जेतै।
(झमेलियाक प्रवेश।)
झमेलिया- माए, माए मन नीक भेलौं किने?
सुशीला- बौआ, लाखो रोग मनसँ मेटा जाइए, जखने तोरा देखै िछयह। भिनसरेसँ नै देखलिअ कतए गेल छेलहहेँ?
झमेलिया- इसकूलक फीलपर एकटा गुनी आएल छलै। बहुत रास कीदैन-कहाँ सभ झाेरामे रखने छलै। डमरूओ बजबै छलै आ गाबि-गाबि कहबो करै छलै।
सुशीला- कि गबै छलै?
झमेलिया- लाख दुखक एक दवाइ। पाँचे रूपैया दामो छलै।
सुशीला- एकटा किअए नेने एहल?
झमेलिया- हमरा पाइ छलए?
सुशीला- केमहर गेलै?
झमेलिया- मारन बाध दिसक रस्ता पकड़ि चलि गेल।
सुशीला- बौआक वियाह कऽ दियौ?
(वियाहक नाआंे सुनि झमेलियाक मुँहसँ खुशी निकलैत।)
भागेसर- वियाहैयो जोकर तँ भइये गेल अछि। कहुना-कहुना तँ बारहम बर्ख पार कऽ गेल हएत?
सुशीला- बड़का भुमकमकेँ कते दिन भेल हएत। ओही बेर ने जनमल?
भागेसर- सेहो कि नीक जकाँ साल जोड़ल अछि। मुदा अपना झमेलियासँ छोट-छोट सभकेँ वियाह भेलै तँ झमेलियो भेइये गेल किने?
पटाक्षेप
दोसर दृश्य
(सुरूज डूबैक समए। बाढ़नि लऽ झमेलिया आंगन बाहरए लगैत। सुशीला आबि बाढ़नि छिनैत।)
सुशीला- जाबे जीबै छी ताबे तोरा केना आंगन-घर बहारए दिऔ।
झमेलिया- किअए, ककरो अनकर छिऐ? अपन घर-आंगन बहारब कोनो पाप छी।
सुशीला- धरम आ पाप नै बुझै छी। मुदा एते तँ जरूर बुझै छी जे भगवानेक बाँटल काज छियनि ने। पुरूख आ स्त्रीगणक काज फुट-फुट अछि।
झमेलिया- राजा-दैवक काज ऐसँ फुट अछि। सभ दिन कहाँ बहारए अबै छलौं। अखन तू दुखित छेँ, जखन नीक भऽ जेमे तखन ने तोहर काज हेतौ।
सुशीला- सएह बुझै छिही, ई नै बुझै छिही जे काजे पुरूख-सत्रीगणक अन्तर कऽ ठाढ़ रखने अछि। भलहिं बेटा छिऐ एहेन-एहेन बेरमे तू नै देखमे तँ दोसर केकर आशा। मुदा.......?
झमेलिया- मुदा की?
सुशीला- यएह जे माए-बाप बेटा-बेटीक पहिल गुरू होइ छै। हिनके सिखैलासँ बेटा-बेटी अपन जिनगीक रास्ता धड़ैए।
(माइयक मुँह झमेलिया ओहिना देखैत अछि जहिना रोगसँ ग्रसित गाए अपन दूधमुँह बच्चा देख हुकड़ैत अछि। तहिना हाथक बाढ़नि निच्चा मुँहे केने सुशीला आँखि झमेलियाक चेहरापर रखि जना पढ़ि रहल हुअए जे ऐ कुल-खनदान आ परिवारक संग माइयो बापक तँ यएह माइटिक काँच दिआरी छी जे अबैत दोसर दिआरीकेँ लेसि टिमटिमाइत रहत। तइकाल भागेसर आ यशोधरक प्रवेश।)
भागेसर- (झमेलियासँ) बौआ साँझ पड़ल जाइ छै, दुआर-दरवज्जाक काज देखहक।
झमेलिया- दरबज्जा बहारि आंगन बहारए एलौं कि माए बाढ़नि छीन लेलक।
(बिना किछु बजनहि भागेसर नीक-अधलाक विचार करए लगल।)
(कनीकाल बाद।)
भागेसर- (पत्नीसँ) मन केहेन अछि?
सुशीला- अहूँ बुझिते छी आ अपनो बुझिते छी जे साल भरि दवाइ खाइले डॉक्टर सहाएब कहलनि से निमहत। जइठीन मथ-टनकीक एकटा गोटी नै भेटै छै तइठीन साल भरि पथ-पानिक संग दवाइ खाएब पार लागत?
(बहिनक बात सुनि यशोधरकेँ देह पसीज गेल। चाइनिक पसीना पोछैत।)
यशोधर- बहिन, भगवानो आ कानूनो ऐ परिवारक जबाबदेह बनौने छथि। जाबे जीबै छी ताबे एहेन बात किअए बजै छह?
सुशीला- भैया, अहाँ किअए.....? खाइर छोड़ू काजक की भेल?
यशोधर- बहिन, मने-मन हँसियो लगैए आ मनो कचोटैए। मुदा.......?
सुशीला- मुदा की?
यशोधर- (मुस्की दैत) पनरह दिनमे पएरक तरबा खिआ गेल मुदा काजक गोरा नै बैसल। एकटा लड़कीक भाँज नवानीमे लागल। गेलौं। दरबज्जापर पहुँच घरवारीकेँ अवाज दैते आंगनसँ निकललाह।
(बिचहिमे भागेसर मुस्की देलनि।)
सुशीला- कथो-कुटुमैतीकेँ हँसियेमे उड़ा दइ छऐ?
यशोधर- हँसीबला काजे भेल। तँए हँसी लगलनि।
सुशीला- की हँसीबला काज भेल?
यशोधर- दरबज्जापर बैस गप चलेलौं कि जहिना हवाक सिहकीमे पाकल आम भड़भड़ा जाइत तहिना स्त्रीगण सभ आबए लगलीह।
सुशीला- स्त्रीगणे अबए लगली आ पुरूख नै?
यशोधर- स्त्रीगण बेसी पुरूख कम। एकटा स्त्रीगण बिचहिमे टभकि गेलीह।
सुशीला- की टपकली?
यशोधर- (मुस्की दैत) हँसियो लगैए आ छगुन्तो लगैए। बजली जे बर पेदार अछि कि जे आनठाम कन्यागत जाइत छथि आ अहाँ......? सुनिते मनमे नेसि देलक। उठि कऽ विदा भऽ गेलौं।
सुशीला- स्त्रीगणेक बात सुनि अगुता गेलौं। परिवारमे बेटा-बेटीक वियाह पैघ काज छिऐ पैघ काजक रास्तामे छोट-छोट हुच्ची-फुच्चीपर नजरि नै देबाक चाहिऐ।
यशोधर- एतबे टा नै ने, गामो नीक नै बुझि पड़ल। आमक गाछीसँ बेसी तरबोनी खजुर बोनी। एहेन गामक स्त्रीगण तँ भरि दिन नहाइये आ झुटकेसँ पएरे-मजैमे बीता देत। तखन घर-आश्रमक काज केना हएत। सोझे उठि कऽ रास्ता धेलौं।
सुशीला- आगू कतए गेलौं?
यशोधर- ननौर। गाम तँ नीक बुझाएल। मुदा राजस्थाने जकाँ पानिक दशा। खाइर कोनो कि बेटीक वियाह करब। बेटाक करब। बैसिते गप-सप्प चलल। घरवारी कुल-गोत्र पुछलनि। कहलियनि। सोझे सुहरदे मुँहे कहलनि, कुटुमैती नै हएत।
सुशीला- किअए, से नै पुछलियनि?
यशोधर- कि पुछितियनि। उठि कऽ विदा भेलौं।
सुशीला- भैया, दिन-दुनियाँ एहने अछि। कते दिन छी आ कि नै छी। मन लगले रहि जाएत।
यशोधर- कोनो कि बेटीक अकाल पड़ि गेल जे भागिनक वियाह नै हएत।
सुशीला- डाॅक्टर सहाएब ऐठाम कते गोटे पेटक बच्चा जँचबए आएल रहए।
यशोधर- ओ सभ वियाहक दुआरे खुरछाँही कटैए। मुदा.....?
सुशीला- मुदा की?
यशोधर- माइयो-बापक सराध छोड़ि देत। वियाहसँ कि हल्लुक काज सराधक छै।
सुशीला- ठनका ठनकै छै तँ कियो अपना मत्थापर हाथ दइ छै। ई तँ बुझै छी जे, ‘गाए मारि कऽ जूत्ता दान' करैए। मुदा बुझनहि कि हएत। आगूओ बढ़लौं?
यशोधर- छोड़ि केना देब। तेसर ठाम गेलौं तँ पुछलनि जे लड़का गोर अछि कि कारी?
सुशीला- किअए एहेन बात पुछलनि?
यशोधर- लोकक माथमे भुस्सा भरि गेल छै। एतबो बुझैले तैयार नै जे मनुक्खक मनुखता गुणमे छिपल छै नै कि रंगमे।
सुशीला- (निराश मने) कि झमेलिया ओहिना रहि जाएत। सृष्टि ठमकि जाएत?
यशोधर- अखन लगन जोर नै केलकै हेन, तँए। जहिया संयोग आबि जेतै तहिया सभ ओहिना मुँह तकैत रहत आ वियाह भऽ जेतै।
सुशीला- भैया, दिन-राति एहने अछि। कखन छी कखन नै छी।
यशोधर- बहिन, अइले मनमे दुख करैक काज नै । जखन काजमे भीड़ गेलौं तँ कइये कऽ अंत करब। ओना एकटा लगलगाउ बुझि पड़ल।
सुशीला- की लगलगाउ?
यशोधर- ओ कहलनि जे अहूठामक परिवारक काज देख लियौ आ ओहूठामक देख कऽ, काज सम्हारि लेब।
भागेसर- ई काज हेबे करत। अपनो ब्रह्म कहैए जे एक रंगाह परिवार (एक व्यवसायसँ जुड़ल)मे कुटुमैती भेने परिवारमे हड़हड़-खटखट कम हएत?
सुशीला- (मूड़ी डोलबैत) हँ, से तँ हएत। मुदा विधाताकेँ चूक भेलनि जे मनुक्खोकेँ सींघ-नाङरि किअए ने देलखिन।
पटाक्षेप
तेसर दृश्य
(राजदेवक घर। पोता श्यामकेँ पढ़बैत।)
राजदेव- बौआ, स्कूलमे कते शिक्षक छथि?
श्याम- थर्टिन गोरे।
राजदेव- ऐ बेर कोनमे जाएब?
श्याम- थ्रीमे।
(हाथमे अखवार नेने कृष्णानन्दक प्रवेश।)
कृष्णानन्द- कक्का, एकटा दुखद समाचार अपनो गामक अछि?
राजदेव- (जिज्ञासासँ) से कि, से कि?
कृष्णानन्द- (अखवार उनटबैत। आंगुरसँ देखबैत।) देखियौ। चिन्है छिऐ एकरा?
राजदेव- (दुनू आँखि तरहत्थीसँ पोछि गौरसँ देखए लगैत।) ई तँ चिन्हरबे जकाँ बुझि पड़ैए। कनी गौरसँ देखए दाए हाथमे तानल बन्दूक जकाँ बुझि पड़ैए।
कृष्णानन्द- हँ, हँ कक्का, पुरानो आँखि अछि तैयो चिन्हि गेलिऐ।
राजदेव- कनी आरो नीक जकाँ देखए दाए। गामक तँ एक्के गोरे सीमा चौकीपर रहैए। ब्रह्मदेव।
कृष्णानन्द- (दुनू आँखिक नोर पोछैत।) हँ, हँ कक्का। हुनके छातीमे गोली लगलनि। मुँह देखै छिऐ खुजल। देश भक्तिक नारा लगा रहलाहेँ।
राजदेव- (तिलमिलाइत।) बौआ, तोरे संगे ने पढ़ै छेलह।
कृष्णानन्द- संगिये छेलाह। अपना क्लासमे सभ दिन फस्ट करै छलाह। हाइये स्कूलसँ मनमे रोपि नेने छेलाह जे देश भक्त बनब। से निमाहियो लेलनि।
राजदेव- बौआ, देश भक्तक अर्थ संकीर्ण दायरामे नै विस्तृत दयरामे छै। ओना अपन-अपन पसन आ अपन-अपन विचार सभकेँ छै।
कृष्णानन्द- कनी फरिछा कऽ कहियौ?
राजदेव- देखहक, खेतमे पसीना चुबबैत खेतिहर, सड़कपर पत्थर फोड़ैत बोनिहार, धारमे नाओ खेबैत खेबनिहार सभ देश सेवा करैत अछि, तँए देशभक्त भेलाह।
कृष्णानन्द- (नमहर साँस छोड़ैत।) अखन धरि से नै बुझै छलिऐ।
राजदेव- नहियो बुझैक कारण अछि। ओना देशक सीमाक रक्षा बाहरी दुश्मनक (आन देशक) रक्षाक लेल होइत अछि। मुदा जँ मनुष्यमे एक-दोसराक संग प्रेम जगत तँ ओहुना रक्छा भऽ सकैए। मुदा से नै अछि।
कृष्णानन्द- (मूड़ी डोलबैत।) हँ से तँ नहिये अछि।
राजदेव- मुदा देशक भीतरो कम दुश्मण नै अछि। एहेन-एहेन रूप बना मुँह-दुबर लोकक संग कम अत्याचार केनिहारोक कमी नै अछि।
कृष्णानन्द- से केना?
राजदेव- देखते छहक जे जइ देशमे खाइ बेतरे लोक मरैए, घर दवाइ, पढ़ै-लिखैक तँ बात छोड़ह। तइ देशमे ढोल पीटनिहार देश सेवक सभ अपन सम्पत्ति चोरा-चोरा आन देशमे रखने अछि ओकरा कि बुझै छहक?
कृष्णानन्द- हँ, से तँ ठीके कहै छी।
राजदेव- केहेन नाटक ठाढ़ केने अछि से देखै छहक। आजुक समैमे सभसँ पैघ आ सभसँ बिकराल समस्या देशक सोझा ई अछि जे सभकेँ जीबै आ आगू बढ़ैक समान अवसर भेटै।
कृष्णानन्द- हँ, से तँ जरूरिये अछि।
राजदेव- एक्के दिस एहेन बात नै ने अछि?
कृष्णानन्द- तब?
राजदेव- समाजोमे अछि। कनी गौर कऽ कऽ देखहक। पैछले बर्ख ने ब्रहमदेवक वियाह भेल छलै?
कृष्णानन्द- हँ। बरियातियो गेल रही। बड़ आदर-सत्कार भेल रहए।
राजदेव- एक्कोटा सन्तान तँ नै भेलैक अछि।
कृष्णानन्द- नै। हमरा बुझने तँ भरिसक दुनू परानीक भेँटो-घाँट तेना भऽ कऽ नै भेल हेतै। किअए तँ गाम अबिते खबड़ि भेलै जे सीमापर उपद्रव बढ़ि गेल, तँए सबहक छुट्टी केन्सिल भऽ गेल। बेचारा वियाहक भोरे बोरिया-विस्तर समेटि दौड़ल।
राजदेव- अखन तँ नव-धब घटना छै तँए जहाँ-तहाँ वाह-वाही हेतै। मुदा प्रश्न वाह-वाहीक नै प्रश्न जिनगीक अछि। बेटाक सोग माए-बापकेँ आ पतिक दुख स्त्रीकेँ नै हेतै?
कृष्णानन्द- हेबे करतै।
राजदेव- एना किअए कहै छह जे हेबे करतै। जहिना एक दिस मनुष्य कल्याणक धरम हेतै तहिना दोसर दिस माए-बाप अछैत बेटा मृत्युक दोष, समाज सेहो देतनि।
कृष्णानन्द- (गुम होइत मूड़ी डोलबए लगैत।)
राजदेव- चुप भेने नै हेतह। समस्याकेँ बुझए पड़तह। जे समाजमे केना समस्या ठाढ़ कएल जाइए। तोंही कहह जे ओइ दूध-मुँहाँ बच्चियाक कोन दोख भेलै।
कृष्णानन्द- से तँ कोनो नै भेलै।
राजदेव- समाज ओकरा कोन नजरिये देखत?
कृष्णानन्द- (मूड़ी डोलबैत।) हूँ-अ-अ।
राजदेव- हुँहकारी भरने नै हेतह। भारी बखेरा समाज ठाढ़ केने अछि। ओइ, बच्चियाक भविष्य देखनिहार कियो नै अछि, मुदा......?
कृष्णानन्द- मुदा की?
राजदेव- यएह जे, एक दिस कलंकक मोटरीसँ लादि देत तँ दोसर दिस जीनाइ कठिन कऽ देत।
कृष्णानन्द- हँ, से तँ करबे करत।
राजदेव- तोही कहह, एहेन समाजमे लोकक इज्जत-आवरू केना बचत?
कृष्णानन्द- (मूड़ी डोलबैत। नमहर साँस छोड़ि।) समस्या तँ भारी अछि।
राजदेव- नै, कोनो भारी नै अछि। सामाजिक ढर्ड़ाकेँ बदलए पड़त। विघटनकारी सोच आ काजकेँ रोकि कल्याणकारी सोच आ काज करए पड़त। तखने हँसैत-खेलैत जिनगी आ मातृभूमिकेँ देखत।
कृष्णानन्द- (मुस्की दैत।) संभव अछि।
राजदेव- ई काज केकर छिऐ?
कृष्णानन्द- हँ, से तँ अपने सबहक छी।
राजदेव- हँ। ऐ दिशामे एक-एक आदमीकेँ डेग बढ़बैक जरूरत अछि।
पटाक्षेप
चारिम दृश्य
(भागेसर दरबज्जा सजबैत। बहाड़ि-सोहाड़ि चारिटा कुरसी लगौलक। कुरसी सजा भागेसर चारूकात निहारि-निहारि गौर करैत। तहीकाल बालगोविन्द आ राधेश्यामक प्रवेश।)
भागेसर- आउ, आउ। कहू कुशल?
(कुरसीपर तीनू गोरे बैसैत।)
बालगोविन्द- (राधेश्यामसँ।) बौआ, बेटी हमर छी, वहीन तँ तोरे छिअ। अखन समए अछि तँए......?
भागेसर- अपने दुनू बापूत गप-सप्प करू।
(कहि, उठि कऽ भीतर जाइत।)
राधेश्याम- अहाँक परोछ भेने ने......। जाबे अहाँ छिऐ, ताबे हम.....।
भागेसर- नै, नै। परिवारमे सभकेँ अपन-अपन मनोरथ होइ छै। चाहे छोट भाए वा बेटाक वियाह होउ आकि बेटी- बहिनक होउ।
राधेश्याम- हँ, से तँ होइते अछि। मुदा अहाँ अछैत जते भार अहाँपर अछि ओते थोड़े अछि। तखन तँ बहिन छी, परिवारक काज छी, कोनो तरहक गड़बड़ भेने बदनामी तँ परिवारेक हएत।
बालगोविन्द- जाधरि अंजल नै केलौंहेँ ताधरि दरबज्जा खुजल अछि। मुदा से भेलापर बान्ह पड़ि जाइत अछि। तँए......?
राधेश्याम- हम तँ परदेश खटै छी। शहरक बेबहार दोसर रंगक अछि। गामक की बेबहार अछि से नीक जकाँ थोड़े बुझै छी। मुदा तैयो......?
बालगोविन्द- मुदा तैयो कि?
राधेश्याम- ओना तँ बहुत मिलानीक प्रश्न अछि मुदा किछु एहेन अछि जेकर हएब आवश्यक अछि?
बालगोविन्द- आब कि तोहूँ बाल बोध छह, जे नै बुझबहक। मनमे जे छह से बाजह। मन जँचत कुटुमैती करब नै जँचत नै करब। यएह तँ गुण अछि जे अल्पसंख्यक नै छी।
राधेश्याम- कि अल्पसंख्यक?
बालगोविन्द- जइ जातिक संख्या कम छै ओकरा संगे बहुत रंगक बिहंगरा ठाढ़ होइत अछि। मुदा जइ काजे एलौंहेँ तेकरा आगू बढ़ाबह। कि कहलहक?
राधेश्याम- कहलौं यएह जे कमसँ कम तीनक मिलानी अवस होइ। पहिल गामक दोसर परिवारक आ तेसर लड़का-लड़कीक।
बालगोविन्द- जँ तीनूक नै होइ?
राधेश्याम- तँ दुइयोक।
बालगोविन्द- जेहने अपन परिवारक बेबहार छह तेहने अहू परिवारक अछि। गामो एकरंगाहे बुझि पड़ैए। लड़का-लड़की सोझेमे छह।
राधेश्याम- तखन किअए काज रोकब?
(जगमे पानि आ गिलास नेने भागेसर आबि, टेबुलपर गिलास रखि पानि आगू बढ़बैत। गिलास हाथमे लऽ।)
बालगोविन्द- नीक होइत जे पहिने काजक गप अगुआ लेतौं।
भागेसर- अखन धरि अहूँ पुरने विध-बेबहारमे लटकल छी। कुटुमैती हुअए वा नै मुदा दरबज्जापर आबि जँ पानि नै पीब, ई केहन हएत?
(पानि पीबैत। तहीकाल झमेलिया चाह नेने अबैत। पानि पिआ दुनू गोटेकेँ चाहक कप दैत भागेसर अपनो कुससीपर बैस चाह पीबए लगैत।)
बालगोविन्द- समए तेहन दुरकाल भऽ गेल जे आब कथा-कुटुमैतीमे कतौ लज्जति नै रहैए। बेसीसँ बेसी चारि-आना कुटुमैती कुटुमैती जकाँ होइए। बारह आनामे झगड़े-झंझट होइए।
भागेसर- हँ, से तँ देखते छी। मुदा हवा-बिहाड़िमे अपन जान नै बँचाएब तँ उड़ि कऽ कतएसँ कतए चलि जाएब, तेकर ठेकान रहत।
बालगोविन्द- पैछला लगनक एकटा बात कहै छी। हमरे गामक छी। कुल-खनदान तँ दबे छन्हि मुदा पढ़ि-लिख परिवार एते उन्नति केने अछि जे इलाकामे कियो कहबै छथि।
भागेसर- वाह।
बालगोविन्द- लड़को-लड़की उपरा-उपरी। कमसँ कम पचास लाखक िबयाहो भेल छलै। मुदा खाइ-पीबै बेरमे तते मािर-पीट भेल जे दुनूकेँ मन रहतनि।
भागेसर- मारि किअए भेल?
बालगोविन्द- पुछलियनि ते कहलनि जे वियाह-दानमे कोनो रसे नै रहि गेल अछि। बरियाती सदिखन लड़कीबलाकेँ निच्चा देखबए चाहैत तँ सरियाती बरियातीकेँ। अही बीचमे रंग-विरंगक बखेरा ठाढ़ कऽ मारि-पीट होइए।
भागेसर- एहेन बरियातीमे जाएबो नीक नै।
बालगोविन्द- सज्जन लोक सभ छोड़ि देलनि। मुदा तैयो कि बरियाती कम जाइए। तते ने गाड़ी-सवारी भऽ गेल जे हुहुऔने फिरैए।
भागेसर- खाइर, छोड़ू दुनियाँ-जहानक बात। अपन गप करू।
बालगोविन्द- हमरेसँ पुछै छी। कन्यागत तँ सदति चाहै छथि जे एकटा ऋृण उताड़ैमे दोसर ऋृण ने चढ़ि जाए। अपने लड़काबला छिऐ। कोना दुनू परिवारक कल्याण हएत, से तँ......?
भागेसर- दुनियाँ केम्हरो गुड़ैक जाउ। मुदा अपनोले तँ किछु करब। आइ जँ बेटा बेच लेब तँ मुइलापर आगि के देत। बेचलाहा बेटासँ पैठ हएत।
बालगोविन्द- कहलिऐ तँ बड़बढ़िया। मुदा समाजक जे कुकुड़चालि छै से मानता दुनू परिवार मिल-जुलि काज ससारि लेब। मुदा नढ़िया जकाँ जे भूकत तेकर कि करबै?
भागेसर- हँ से तँ ठीके, पैछलो नीक चलनि आ अखुनको नीक चलनि अपनाए कऽ अधला चलनि छोड़ि देब। किअए कियो भूकत। जँ भूकबो करत तँ अपन मुँह दुखाओत।
(बरक रूपमे झमेलियाक प्रवेश..)
बालगोविन्द- बेटा-बेटीक वियाहमे समाजक पाँचो गोटे तँ रहैक चाहिऐ ने?
भागेसर- भने मन पाड़ि देलौं। घरे-अंगना आ दुआरे-दरबज्जापर तते काज बढ़ि गेल जे समाज दिस नजरिये ने गेल।
बालगोविन्द- आबे कि भेल, बजा लिऔन। समाजकेँ तँ लड़का देखले छन्हि, हमहूँ दुनू बापूत देखिये लेलौं।
भागेसर- केहन लड़का अछि?
बालगोविन्द- एते काल बटोही छलौं तँए बटोहिक संबंध छल। मुदा आब संबंध जोड़ैक विध शुरू भऽ गेल तँए संबंधी भेल जा रहल छी।
भागेसर- कि कहू बालगोविन्दबाबू, जिनगिये तते रिया-खिया गेल अछि जे बेलक बेली जकाँ बनि गेल छी।
बालगोविन्द- (ठहाका मारि) समधि एक भग्गू कहलिऐ। छोटोसँ पैघ बनैए आ पैघोसँ छोट बनैए। छोट-छोट कीड़ी-मकौरी समैक संग ससरैत-ससरैत नमहर बनि जाइए। तहिना कलकतिया आकि फैजली आम सरही होइत-होइत तेहन भऽ जाइए जे बिसवासे ने हएत जे ई फैजली बंशक बड़वड़िया बीजू छी।
भागेसर- बालगोविन्दबाबू, गप-सप्प चलिते रहत समाजोकेँ बजा लइ छियनि।(समाज दिस नजरि दोड़बैत भागेसर आंगुरपर हिसाब जोड़ैत..) ओह फल्लां दोगला अछि। (पुन: आंगुरपर जोड़ि) ओह फल्लां तँ दुष्ट छी दुष्ट। फल्लां पक्का दलाल छी। साला बेटी वियाहक बात बना रोजगार खोलने अछि। परिवारक बीच जाति होइए आकि समाजक बीच। जेकर विचार नीक रस्ते चलए ओ किअए ने समाज बनाबए।
बालगोविन्द- समधि, किअए अटकि गेलौं?
भागेसर- बालगोविन्दबाबू, लोक तँ समाजेमे रहि समाजक संग चलत मुदा वियाह सन पारिवारिक यज्ञमे जँ समाजक लोक धोखा दइ तखन?
बालगोविन्द- समधि कहलौं तँ बेस बात, मुदा जहिना ई समाज अछि तहिना हमरो अछि। ठीके कहलौं जे वियाह सन काज जइसँ समाजक एक अलंग ठाढ़ होइत तइमे उचक्का सभक उचकपन्नी आरो सुतरैए। बर-कनियाँक देखा-सुनीसँ लऽ कऽ सिनुरदान धरि किछु ने किछु बिगाड़ैक कोशिश करबे करैए।
भागेसर- एकटा बात मन पड़ि गेल। भाए-बहीनिक बीचक कहै छी। (भागेसरक बात सुनि राधेश्याम चौंक गेल..)
राधेश्याम- कि कहलखिन भाए-बहिन।
भागेसर- बाउ, अहाँक तँ बहिन छी। भाए-बहीनिक बीच बरावरीक जिनगी हेबाक चाही से तेहन-तेहन वंशक बतौर सभ जन्म लेने जाइऐ जे......?
राधेश्याम- की जे?
भागेसर- अपन पड़ोसीक कहै छी। सौ-बीघाक परिवारमे पाँच भाए-बहीनिक भैयारी। बीस बीघा माथपर भेल। बहिन सभसँ छोट। सौ बीघा स्तरक लड़कीकेँ दू बीघाबला परिवारमे भाए सभ वियाहि देलक।
राधेश्याम- पिता नै बुझलखिन?
भागेसर- सएह ने कहै छी। पिता जँ पुत्रपर विसवास नै करथि तँ किनकापर करथि। तते चढ़ा-उतड़ी चारू बेटा कहलकनि जे पिता अपन भारे सुमझा देलखिन। बेटा सभ केहन बेइमान जे बहीनिक कोढ़-करेज काटि अपन कनतोड़ी सजबए लगल।
राधेश्याम- पछातियो पिता नै बुझलखिन?
भागेसर- बुझिये कऽ कि करितथिन। मुइने एला बैद तँ किदनकेँ के जेता।
राधेश्याम- बड़ अन्याय भेल!
भागेसर- अन्याय कि भेल अन्याय जकाँ। ओही सोगे माए जे ओछाइन धेलखिन से धेनेहि रहि गेलखिन। पितो बौरा कऽ वृन्दावन चलि गेलखिन।
राधेश्याम- बाबू, जहिना माए-बापक बेटी- छियनि तहिना बहिन हमरो छी। ओना खाइ-पीबै आ लत्ता-कपड़ाक दुख अखन धरि नहिये भेलै, मुदा आगूक तँ नै कहि सकै छियनि। दिन-राति माइयक संग काज उदममे रहैए। माइयक समकश तँ नै भेल मुदा दू-चारि सालमे भइये जाएत। सभ सीख-लिख माइयेक छै।
भागेसर- अहाँ कतऽ रहै छिऐ?
राधेश्याम- ओना बाहरे रहै छी। मुदा आन बहरबैया जकाँ नै जे गाम-घर, सर-समाज छोड़ि देलौं। जे कमाइ छी परिवारमे दइ छिऐ।
बालगोविन्द- समैध अबेर भऽ जाएत। कम-सँ-कम पाँचटा बच्चोकेँ शोर पाड़ियौ। अदौसँ अपना ऐठामक चलनि अछि। (गुरूकूलक अध्ययन समाजक काजक अनुकूल होएत)
(दरबज्जेपर सँ भागेसर बच्चा सभकेँ शोर पाड़लखिन..)
(पाँच-सातटा बच्चा अबैत अछि..)
एकटा बच्चा- झमेलिया भैयाक वियाह हेतै कक्का?
भागेसर- हँ।
बच्चा- बरियाती हमहू जेबे करब।
भागेसर- तोरो लऽ जाए पड़तौ।
बच्चा- लऽ जाएब।
पटाक्षेप
पाँचम दृश्य
(बालगोविन्दक घर। पत्नी दायरानीक संग बालगोविन्द बैसल..)
बालगोविन्द- ओना जे बात भेल तइसँ कुटुमैती हेबे करत। मुदा समए-साल तेहन भऽ गेल जे वियाहो मड़बासँ लड़का रूसि-फुलि कऽ चलि जाइए।
दायरानी- हँ, से तँ होइए। मुदा जहिना कुत्ता-बिलाइकेँ धिया-पुता खेनाइ देखा फुसला कऽ लऽ अनैए तहिना मनुखो फुसलबैक ने.....?
बालगोविन्द- नै बुझलौं। कनी फड़िछा दियौ।
दायरानी- कोन काज सिरपर अछि आ कोन काज लधऽ चाहै छी। जखने सिरपड़क काज छोड़ि दोसर काजमे लागब तखने घुरछी लगए लागत। जखने घुड़छी लागत तखने काज ओझरा-पोझरा जाएत।
बालगोविन्द- तखन?
दायरानी- जतेटा आ जेहन काज रहए ओइ हिसाबसँ काज सम्हारि ली। अखन वियाहक काज अछि तँए घटक भायकेँ बजा सभ गप कहि दियनु।
बालगोविन्द- अपनो विचार छल भने अहूँ कहलौं।
दायरानी- युग-जमाना अकानि कऽ चलैक चाही। जँ से नै करब तँ पाओल जाएब।
बालगोविन्द- कहलौं तँ बेस बात मुदा एहनो तँ होइ छै जे गाममे जखन चोर चोरी करए अबैए तखन ठेकयौने रहैए कताै आ अपनेसँ हल्ला दोसर दिस करैए। लोक ओमहर गेल आ खाली पाबि चोर ठेकियेलहा घरमे चोरी कऽ लइए।
दायरानी- हँ, से तँ होइए। मुदा बेसी पिंगिल पढ़ने तँ काजो पछुआइये जाइए। तँए ओते अगर-मगर नै करू। एतबो नै आँखि अछि जे देखबै।
बालगोविन्द- कि देखबै?
दायरानी- बिना घटक्के केकर वियाह होइ छै। समाजमे जखन सभ करैए तखन अपनो नै करब तँ ओहो एकटा खोटिकरमे हएत किने।
बालगोविन्द- कि खोटिकरमा?
दायरानी- अनेरे लोक की-कहाँ बाजत। तहूमे जेकर जीविका िछऐ ओ अपन मुँह किअए चुप राखत। छोड़ू ऐ-सभ गपकेँ। जाउ अखने घटक भायकेँ हाथ जोड़ि कहबनि जे बेटी तँ समाजक होइ छै, कोनो तरहेँ समाजक काज पार लगाउ।
बालगोविन्द- (बुदबुदाइत) कतऽ नै दलाली अछि। एक्के शब्दकेँ जगह-जगह बदलि-बदलि सभ अपन-अपन हाथ सुतारैए। तखन तँ गरा ढोल पड़ल अछि, बजबै पड़त।
दायरानी- बजैत दुख होइए। अगर जँ लोक अपनो दिन-दुनियाँक बात बुझि जाए तैयौ बहुत हेतइ। खाइर, देरी नै करू, बेरू पहर ओ सभ औता, अखुनका कहल नीक रहत। तँए अखने कहि अबियौन।
(घटक भाइक दलानपर बैस जोर-जोरसँ पत्नीकेँ कहै छथि। आंगनसँ पत्नी सुनति छथि..।)
घटक भाय- समए कतऽ-सँ-कतऽ भागि गेल आ डारिक बिढ़नी छत्ता जकाँ समाज ओतै-कऽ-औते लटकल अछि। आब ओ जुग-जमाना अछि जे बही-खाता लऽ बैसल रहू आ आमदनी कतऽ तँ सवा रूपैया। बाप रे, समैमे आगि लागि गेल।
पत्नी- (अंगनेसँ) ओहिना डिरिआएब। रखने ने रहू बेटाकेँ चूड़ा-दही खाइले। जेकर बेटा कमासुत छै ओकरा देखै छिऐ जे कतऽ-सँ-कतऽ आगू चलि गेल। सपनोँ सपनाएल रही जे बड़दक संगे भरि दिन बहैबलाक बेटा ट्रेक्टरक ड्राइवरी करतै। दू-सेरक जगह दू हजारक परिवार बना लेतै।
(बालगोविन्दकेँ देख घटक भाय दमसि कऽ खखास करैत। घटक भाइक खखास सुनि पत्नी बुझि गेलखिन। अपन बातकेँ ओतै रोकि देलनि।)
बालगोविन्द- गोड़ लगै छी भाय।
घटक भाय- जीबू-जीबू। भगवान खेत-खरिहान, घर-दुआर भरने रहथि। एहनो समैकेँ अहाँ नहिये गुदानलियनि। अहाँ सन-सन लोक जे समाजमे भऽ जाथि तँ कतऽ-सँ-कतऽ समाज पहुँच जाएत।
बालगोविन्द- भाय, सिरपर काज आबि गेल। तँए बेसी नै अटकब।
घटक भाय- केहन काज?
बालगोविन्द- बेटीक वियाह करब। उहए लड़की देखए बरपक्ष आबि रहल छथि। तहीले....!
घटक भाय- अहाँकेँ नै बुझल अछि जे अही समाज लेल खुन सुखा रहल छी। कि पागल छी। जेकरा लूरि ने भास छै से शहर-बजार जा-जा महंथ बनल अछि आ हम समाज धेने छी।
बालगोविन्द- हँ, से तँ देखते छी। तँए ने......।
घटक भाय- अच्छा बड़बढ़िया। ओना हम अपनो कानपर राखब मुदा बुझिते छी जे दस-दुआरी छी। जँ कहीं दोसर दिस लटपटेलौं तँ विसरियो जा सकै छी। तँए अबैसँ पहिने ककरो पठा देबै।
बालगोविन्द- बड़बढ़िया। जाइ छी।
घटक भाय- ऐह, एहिना कना चलि जाएब। एते दिन ने लोक तमाकुले बीड़ीपपर दरबज्जाक इज्जत बनौने छलै मुदा आब ओइसँ काज थोड़बे चलत। िबना चाह-पीने कोना चलि जाएब?
बालगोविन्द- अहाँकेँ कि अइले उपराग देब। बहुत काज अछि। तँए माफी मंगै छी अखन छुट्टिये दिअ।
(बालगोविन्द विदा भऽ जाइत..)
घटक भाय- (स्वयं) भगवान बड़ीटा छथिन। जँ से नै रहितथि तँ पहाड़क खोहमे रहैबला कोना जीवैए। अजगरकेँ अहार कतऽ सँ अबै छै। घास-पातमे फूल-फड़ केना लगै छै....।
(बालगोविन्दक दरब्ज्जा। चौकीपर ओछाइन ओछाएल।
बालगोविन्द- सभ किछु तँ सुढ़िया गेल। कने नजरि उठा कऽ देखहक जे किछु छुटल ने तँ...।
राधेश्याम- (चारू कात नजरि खिड़बैत..) नजरिपर तँ किछु ने अबैए। (कने बिलमि) हँ, हँ, एकटा छुटल अछि। पएर धोइक बेबस्था नै भेल।
बालगोविन्द- बेस मन पाड़ि देलह। तँए ने नमहर काज (परिवारक अगिला काज) मे बेसी लोकसँ विचार करक चाही। दसेमे ने भगवान वसै छथि। जखने दसटा आँखि दस दिस घुमै छै तखने ने दसो दिशा देख पड़ै छै।
(भागेसर आ यशोधरक आगमन..)
बालगोविन्द- जहिना समय देलौं तहिना पहुँचिओ गेलौं। पहिने पएर-हाथ धो लिअ तखन निचेनसँ बैसब।
भागेसर- तीन-कोस पएरे चलैमे मनो किछु ठेहिया जाइ छै।
(दुनू गोटेकेँ पएर-हाथ धोइतेकाल घटक भाइक प्रवेश..)
घटक भाय- पाहुन सभ कहाँ रहै छथि?
बालगोविन्द- भाय, नवका कुटुम छथि। ओना अखन रीता (बेटी) वियाह करै जोकर नहिये भेल छै, मुदा ऐ देहक कोनो ठेकान अछि। बेटा-बेटीक वियाह तँ माए-बापक कर्ज छी। अपना जीवैत कतौ अंग लगा देने भगवानो घरमे दोखी नै ने हएब।
घटक भाय- कुटुम, अपना एेठामक जे वुद्धि-विचार अछि ओ दुनियाँमे कतऽ अछि। एक-एक काज ओहन अछि जेहन पत्थर-कोइलाक ताउमे धिपा लोहाक कोनो समान बनैत अछि।
भागेसर- हँ, से तँ अछिये।
घटक भाय- अपने ऐठाम खरही आ ठेंगासँ लड़का-लड़की (वर-कन्या)केँ नापि वियाह होइत अछि।
यशोधर- आब ओ बेबहार उठि गेल।
घटक भाय- हँ, हँ, सएह कहै छी। बेबहार तँ उठि गेल मुदा ओइ पाछु जे विचार छल से नै ने मरि गेल। विचारवानक बखारीक अन्न तँ वएह ने छियनि।
राधेश्याम- काका, कने फरिछा दियौ। एक तँ नव कवरिया छी तहूमे परदेशी भेलौं।
घटक भाय- बौआ, तोहूँ बेटे-भतीजे भेलह। बहुत पढ़ल-लिखल नहिये छी। लगमे बैसा-बैसा जे बाबा सिखौलनि से कहै छिअ। तहूँमे बहुत विसरिये गेलौं।
राधेश्याम- जे बुझल अछि सएह कहियौ।
घटक भाय- समाजमे दुइओ आना एहन परिवार नै अछि जिनका परिवारमे बच्चाक टिप्पणि बनै छन्हि। बाकी तँ बाकिये छथि। अदौसँ लड़का अपेक्षा लड़की उम्र कम मानल गेल। जकरा तारीख-मड़कूमामे नै नापमे मानल गेल।
राधेश्याम- जँ दुनूमे सँ कोनो बढ़नगर आ कोनो भुटारि हुअए, तखन?
घटक भाय- बेस कहलह। तँए ने अव्यवहारिक भऽ गेल। सदिखन समाजकेँ आँखि उठा अहितपर नजरि राखक चाहिये।
भागेसर- हँ, से तँ चाहबे करी। मुदा विचारलो बात तँ नहिये होइ छै।
घटक भाय- बेस बजलौं। ऐमे दुनू दोख अछि। विचारनिहारोकेँ विचारैमे गड़बड़ होइ छन्हि आ राजादैवक (प्रकृति नियम) दोख सेहो होइत अछि। अखने देखियौ गोर-कारी रंगक दुआरे कते संबंध नै बनि पबैत अछि। एतबो बुझैले लोक तैयार नै जे मनुष्य रंगसँ नै गुणसँ बनैत अछि।
यशोधर- हँ, से तँ होइते अछि। हमरो गाममे हाथमे सिनुर लेल बरकेँ बरक बाप गट्टा पकड़ि घिचने-घिचने गामे चलि गेल।
घटक भाय- की कहू कुटुम नारायण देखैत-देखैत आँखि पथरा रहल अछि। मुदा अछैते औरूदे उरीसक दवाइ पीब उरीसे जकाँ मरिये जाएब से नीक हएत। तहिना देखब जे कुल-गोत्रक चलैत कुटुमैती भङठि जाइए।
यशोधर- हँ, से तँ होइए।
घटक भाय- देखियौ, अपना बहुसंख्यक समाजमे अखनो धरि मुँहजवानियेक कारोबार चलि आबि रहल अछि। जे नीक-अधला बेरबैक विचार गड़बड़ा गेल। जते मुँह तते बात। जइठाम जे मुँहगर तइठाम तेकरे बात चलत। चाहे ओ नीक होय कि अधला।
यशोधर- कनी नीक जकाँ बुझा कऽ कहियौ?
घटक भाय- (बालगोविन्द दिस देख..) बालगोविन्द, आइ तँ कुटुम-नारायण सभ रहता किने?
बालगोविन्द- एक तँ अबेर कऽ एलाहेन। तहूमे अखन धरि तँ आने-आने गप-सप्प चलल। काज पछुआएले रहि गेल अछि।
घटक भाय- आइ तँ कनियेँ देखा-सुनी हएत किने?
बालगोविन्द- हँ। मुदा वियाहसँ तँ बिध भारी होइए किने!
घटक भाय- हँ। से तँ होइते छै। अखन जाइ छी। काल्हि सवेरे आएब। तखन जना-जे हेतइ से हेतइ।
भागेसर- काज जँ ससरि जाइत तँ चलि जैतौं।
घटक भाय- एहनो जाएब होइ छै। जखन कुटुमैती जोड़ि रहल छी तखन एना धड़फड़ेने हएत।
पटाक्षेप
छठम दृश्य
(राजदेवक दरबज्जा। चद्दरि ओढ़ि राजदेव पड़ल)
सुनीता- बाबा, बाबा-यौ। आँखि लागल अछि। (एक हाथमे लोटा दोसरमे गोटी)
राजदेव- नै। जगले छी। दवाइ अनलह।
सुनीता- हँ। लिअ।
राजदेव- (चौकियेपर बैस गोटी खा पानि पीब कऽ) नाहकमे परान गमबै छी। कहू जे जानि कऽ बेसाहब तँ मरब नै। मुदा करबे कि करू। जानि कऽ कियो थोड़े कुत्ता बधिया करए जाइए। जखन कुकुड़चालि नाकपर ठेक जाए छै तखने ने कियो जान अबधारि जाइए।
सुनीता- पाकल आम भेलौं। आबो जँ अपन पथ-परहेज नै राखब तँ कते दिन जीब?
राजदेव- बुच्च्ी, तोहूँ आब बच्चा नै छह जे बात टारि देबह। मुदा कि करब? जखन समाजमे रहै छी तखन जँ वियाहमे बरियाती नै जाएब, मरलापर कठिआरी नै जाएब, तँ समाज आगू मुँहेँ ससरत केना।
सुनीता- से तँ बुझलौं, मुदा.....?
राजदेव- मुदा यएह ने जे जे जुआन-जहान अछि ओ जाए। से अपना घरमे अछि। तोँ बेटिये जाति भेलह, श्याम बच्चे अछि बाबू परदेशेमे छथुन तखन तोँही कहह जे कि करब?
सुनीता- (कनी गुम्म भऽ) हँ, से तँ अछि। मुदा समाजो तँ नमहर अछि। बूढ़-पुरान जँ नहियो जेताह तैयो किनको काज थोड़े रूकतनि।
राजदेव- कहै तँ छह ठीके मुदा तेहेन-तेहेन ढोढ़ाइ-मंगनू सभ समाजमे फड़ि गेल अछि जे अपेक्षा (संबंध) जोड़त कि तोड़ैये पाछू पील पड़ल अछि।
सुनीता- से कि?
राजदेव- बिनु-िवधक विध सभ आबि रहल अछि आ नीक विध मेटा रहल अछि। देखै छी तँ तामसे शपथ खा लइ छी जे आब बरियाती नै जाएब। मुदा फेर सोचै छी जे नै जेवइ तँ अपना बेर के जाएत।
सुनीता- बरियाती जाएब कोनो अनिवार्ये छै?
राजदेव- छइहो आ नहियो छै। समाजमे दुनू चलै छै। हमरे वियाहमे ममे टा बरियाती गेल रहथि। सेहो बरियाती नै घरवारी बनि कऽ।
सुनीता- तखन फेर एते बरियाती किअए जाइ छै?
राजदेव- सेहो कहाँ गलती भेलै। जही लग्नमे हमर वियाह भेल ओहीमे श्यामो दोसकेँ भेलनि। पचाससँ उपरे बरियाती गेल रहनि।
सुनीता- गोटी खेलौंहेँ। कनी काल कल मारि लिअ। खाइयोक मन होइए?
राजदेव- अखन तँ नै होइए। मुदा गोटी खेलौं हेन तँए कि कहबह?
सुनीता- जे मन फुरए सएह करब।
(कृष्णानन्दक आगमन)
कृष्णानन्द- बड़ अनखनाएल जकाँ देखै छी कक्का? चद्दरि किअए ओढ़ने छी?
राजदेव- कोनो कि सुखे ओढ़ने छी। मन गड़बड़ अछि।
कृष्णानन्द- की भेल हन?
राजदेव- एक तँ पेट गड़बड़ भेने मन गड़बड़ लगैए। तोहूमे तेहन-तेहन किरदानी सभ लोक करैए जे होइए अनेरे किअए जीवै छी।
कृष्णानन्द- हँ, भने मन पड़ि गेल। कामेसर भायकेँ पानि चढ़ै छन्हि।
राजदेव- किअए। केहन बढ़ियाँ तँ रातिमे संगे बरियाती पुरलौं। तइ बीच कि भऽ गेलइ।
कृष्णानन्द- अपने तँ नइ पुछलियनि मुदा कात-करोटसँ भाँज लागल जे बरियाती जाइसँ पहिने खूब चढ़ा लेने रहथि। ओही निसाँमे अढ़ाइ-तीन सय रसगुल्ला आ किलो चारिएक माछ देलखिन।
सुनीता- (खिसिया कऽ) जिनगीमे कहियो देखने छेलखिन कि बरियातिये भरोसे ओरिआएल छलाह।
कृष्णानन्द- घरवारियो सबहक दोख छै?
सुनीता- से कोना?
कृष्णानन्द- ओते ओरियान किअए करैए। जँ रहि जे जेतइ तँ बरियाती कऽ सवारी कसत जे दुइर भऽ जाएत। तइसँ नीक ने जे दुइर नै हुअए दइ छै।
सुनीता- तखन तँ दवाइयो आ डाक्टरोक ओरियान करए पड़तै कि ने?
राजदेव- कोन बातमे ओझरा गेलह। अच्छा अखन कि हालत छै?
कृष्णानन्द- आब तँ बहुत असान भेलनि। पहिने तँ दमे नै धरए दैत छलनि। डाॅक्टर कहलखिन जे आँत फाटि जइतनि। मुदा समहरलाह। गुण भेलनि जे तीन-चारि बेर छाँट भऽ गेलनि। ओहिना सौंसे-सौंसे रसगुल्ला खसलनि।
सुनीता- ओहने-ओहने लोक समाजकेँ दुइर करैए।
कृष्णानन्द- से केना?
सुनीता- जे आदमी ओहन पेट बनौत ओ ओते पुराओत कतऽ सँ। जँ पुराइयो लेत तँ ओते पचवइयो लए ने ओते समए चाही। जँ खाइये-पचबैमे समए गमा लेत तँ काज कखन करत।
राजदेव- (कने गरमाइत..) अच्छा बुच्ची, कृष्णानन्द कक्काकेँ चाह पीआवहुन?
सुनीता- अहूँ पीबै?
राजदेव- कोना नै पीबै।
सुनीता- अहँूक पेट तँ गड़बड़े अछि। जँ कहीं आरो बेसी भऽ जाए?
राजदेव- से तँ ठीके कहै छह। मुदा ई केहन हएत जे दरबज्जापर असकरे कृष्णानन्द चाह पीता आ अपने संग नै दबनि।
सुनीता- भाँज पुरबैले कम्मे कऽ लेने आएब। सेहो सरा कऽ पीब।
(सुनीता चाह आनए जाइत..)
कृष्णानन्द- कक्का, जेहो काज लोक नीक बुझि करैए, ओकरो तेना ने करए लगैए जे जते नीक बुझि करैए ओइसँ बेसी अधले भऽ जाइ छै। तइपर सँ अचार जकाँ रंग-विरंगक चहटगर नवका-नवका काज।
राजदेव- नै बुझि सकलौं।
कृष्णानन्द- पहिने दू संझू बरियाती होइत छलै। जँ कहीं पहिल दिन अबेरो भऽ गेल आ कोनो तरहक गड़बड़ियो होइत छलै तँ दोसर दिन सम्हारि कऽ सभ समेटि सरिया लैत छल।
राजेदव- जँ दू दिना काज एक दिनमे भऽ जाए तँ नीके ने भेल।
कृष्णानन्द- यएह सोचि ने एक संझू भेल। मुदा पाछूसँ तेहन हवा मारलक जे कोसो भरि जाइबला बरियाती गाड़ी-सवारी दुआरे लग्नक समए टपा-टपा पहुँचैए।
राजदेव- हँ, से तँ होइए।
कृष्णानन्द- (सह पाबि सहटि) एतबो बुझैले लोक तैयार नै जे कोस भरि जाइमे अधा-पौन घंटा पएरे लगत। तइ टपैमे चरि-चरि घंटा देरी भेल, कहू जे केहन भेल?
राजदेव- हौ, कि कहबह। ‘इसकी मुइला माघमे।’ तेहन-तेहन नवकविरया मनुख सभ भऽ गेलहेँ, जे माघोमे गाम-गमाइत बिना चद्दरिये जाएत। आब कहह जे अपना ऐठामक विचारधारा रहल जे कोनो वस्तुक उपयोग जरूरत भरि करी। तइठाम जँ घरवैया अपन चद्दरि दइ छन्हि तँ अपने कठुएता, जँ नै दइ छन्हि तँ आनकेँ दरबज्जापर कठुअाएब उचित हएत।
कृष्णानन्द- हँ, से तँ देखै छिऐ।
राजदेव- आब बरियातियेमे देखहक। पहिने दू दिना बरियातीक चलनि छल। जे एक संझू भऽ गेल। मूल प्रश्न अछि जे दुनू पक्षक (बर आ कन्या पक्ष) कि सभ क्रिया-कलाप (बिध-बेबहार) छै। ककरा सुधारैक, ककरा तोड़ैक आ ककरा बचा कऽ रखैक जरूरत अछि से नै बुझि, कविकाठी सभ समए नै बँचब वा समैक दुरूपयोग कहि एक दिना चलनि चलौलक। मुदा.....।
कृष्णानन्द- मुदा की?
राजदेव- तोहू तँ आब बच्चा नहिये छह। कते कठिआरी गेले हेबह।
कृष्णानन्द- कक्का, मुरदा जरबए कठिआरी जरूर गेलौंहेँ, मुदा मुरदा.....?
राजदेव- हँ, हँ, कठिआरी गेलह। मुरदा जरबए नै?
कृष्णानन्द- एते तँ जरूर करै छी जे शुरूमे खुहरी चढ़ेलौं आ पछाति पँचकठिया फेक घरमुँहाँ भेलौं।
राजदेव- तइ बीच?
कृष्णानन्द- कने बगलि कऽ बैस ताशो खेलाइ छी आ चाहो-पान करै छी।
राजदेव- मुदा, जे मुइलाह हुनकर जीता-जिनगीक चर्चक गवाह एकोटा नै रहै छी।
कृष्णानन्द- नै बुझलौं कक्का?
राजदेव- समाजमे ककरो मुइने लोककेँ सोग होइ छै। सोगक समए मन नीक-अधला बीचक सीमानपर रहैए। जहिना ग्रह-नक्षत्रक बीचक सीमानपर कोनो नव चीज देख पड़ैत तहिना होइए। एकठाम बैस जँ दस गोटेक बीच जीवन-मरणक चर्च भऽ गेल तँ ओ इतिहास बनि गेल। जइ अनुकूल आगू चर्च हएत।
कृष्णानन्द- मन थोड़े रहत।
राजदेव- मन रखए चाहबै तखन ने रहत। ओहुना तँ विसरनहि छी। अपना ऐठाम मौखिके ज्ञान बेसी अछि। जे नीको अछि आ अधलो। अच्छा छोड़ह, बहकि गेलह।
कृष्णानन्द- हँ, तँ मुरदा जरबैबला कहै छेलिअ?
राजदेव- मुरदा जरबैकाल देखबहक जे चेरा जारन एक भागसँ चुल्हि जकाँ नै लगाओल जाइत अछि, एक्के बेर सौंसे शरीरक तर-ऊपर लगाओल जाइए। मुदा मुर्दा सिकुड़ि-सिकुड़ि छोट होइत अंतमे गेन जकाँ भऽ जाइए। जकरा किछु जरौनिहार गेन जकाँ गुरका कऽ छोड़ि दैत अछि आ किछु गोटे ओकरो जरा दैत अछि।
कृष्णानन्द- अखन काजे जाइ छलौं तँ सोचलौं जे कक्काकेँ समाचार सुनौने जाइ छियनि। मुदा अहूँ तँ चहकल थारी जकाँ झनझनाइते छी।
पटाक्षेप


text:
हीरा पासवान चक्का गांव के रहिवासी छलाह जे प्रॉपर्टी डीलिंग के अलावा हार्डवेयर आर बिस्किट सभक सेहो व्यवसाय करैत छलाह। घटना के विरोध म' तमसाएल लोगक भीड़ सड़क जाम कएलनि। तमसाएल लोगक भीड़ मब्बी-कमतौल एसएच आर एनएच 57 क' घंटों जाम क' पुलिस के खिलाफ नारेबाजी कएलनि। जामक सूचना पर पुलिस के साथ ओहि ठाम पहुँचल सदर एसडीपीओ दिलनवाज अहमद क' बहुत रास विरोधक सामना करे परिलनी।
बाद म' बहुत मशक्कत के बाद तमसाएल लोगक भीड़ क' हटाओल गेल। मृतक के पिता ज्ञानचंद्र क' आशंका छैन्ह कि कुनु बड़का नेता के इशारा पर एहि घटना क' अंजाम देल गेल अछि। सदर एसडीपीओ बजलाह कि पुलिस सभ बिंदु पर जांच क' रहल अछि आर हत्यारा सभ के जल्दे पकैर लेल जायत।


text:
बेगूसराय । पिछला दूटा एशियाड मे कांस्य जीत चुकल बिहार क राजेश चौधरी क ध्यान एहि बेर सीधा गोल्ड पर अछि। 12 स 27 नवंबर क बीच ग्वांग्झू मे होइवाला एशियाई खेल क लेल भारतीय नौकायन टीम मे शामिल राजेश क इ आखिरी एशियाड छी। बुसान आ दोहा एशियाई खेल मे विक्ट्री पोडियम पर चढ़ेवाला बेगूसराय क रघुनंदनपुर निवासी राजेश फेर स ओपन लेजर रेडियल क्लास मे भारतीय टीम क अगुवाई करबा लेल तैयार छथि। एहि साल 29 अगस्त कए राष्ट्रपति क हाथ स अर्जुन पुरस्कार प्राप्त करनिहार राजेश एहि बेर स्वर्ण पदक जीत एशियाई खेल स विदाई चाहैत छथि। एकरा लेल ओ चेन्नई क मरीना बीच पर गहन अभ्यास मे जुटल छथि। फोन पर भेल गप मे राजेश कहला जे दोहा मे एक अंक स स्वर्ण पदक आ टाई भेला स सिंगापुर क खिलाड़ी स रजत पदक गंवेबाक मलाल हुनका आइ धरि अछि। एकर भरपाई एहि बेर जरूर कैल जाएत। राजेश कहला -हमर तैयारी पुख्ता अछि। ब्रिटिश कोच पीट कोन्वे स हमरा काफी मदद भेटल अछि। चीन क मौसम क अनुसार स्वयं कए ढाल रहल छी। वजन सेहो कम केलहुं अछि। अर्जुन पुरस्कार लेबा स पहिने टर्की क इस्तांबुल मे हम स्वर्ण पदक जीत चुकल छलहुं। ओ हला जे एहि बेर सबस नीक गप इ अछि जे भारतीय नौका चालन टीम चारि नवंबर कए चीन पहुंच जाएत आ होंगाई बे पर शेनवी वाटर स्पोर्ट्स सेंटर मे अभ्यास करत। 14 नवंबर स रेस शुरू होएत, जेकर समापन 21 कए होएत। सब किछु ठीक रहल त स्वर्ण पदक क रूप मे नववर्ष क सनेस अपन देश आ देस कए जरूर देब। राजेश कहला जे एशियाड क बाद ओ लंदन ओलंपिक (2012) क तैयारी मे जुटताह। आखिरी अंतरराष्ट्रीय टूर्नामेंट ओलंपिक क लेल क्वालीफाई करब हमर सपना अछि। एकर बाद प्रशिक्षण क क्षेत्र मे काज करब।
मुख्य पृष्ठ खेल एशियाड मे स्वर्ण पर राजेश क नजर